text:
KGAOLO 14
Lelapa la Gago le ka Itumela
1, 2. Jehofa o batla gore malapa a nne jang?
JEHOFA MODIMO ke ene a simolotseng lenyalo. Baebele ya re o ne a bopa mosadi wa ntlha mme “a mo tlisa kwa monneng.” Adame o ne a itumetse tota mo a neng a re: “Kgabagare yono ke lerapo la marapo a me le nama ya nama ya me.” (Genesise 2:22, 23) Seno se bontsha gore Jehofa o batla gore banyalani ba itumele.
2 Ka maswabi, malapa a le mantsi ga a itumela. Le fa go ntse jalo, Baebele e na le melaometheo e e ka thusang mongwe le mongwe mo lelapeng gore lelapa le atlege le gore le itumelele go nna mmogo.—Luke 11:28.
SE MODIMO A SE LEBELETSENG MO BANNENG
3, 4. (a) Monna o tshwanetse go dirisana jang le mosadi wa gagwe? (b) Ke eng fa go le botlhokwa gore monna le mosadi ba itshwarelane?
3 Baebele ya re monna o tshwanetse go rata mosadi wa gagwe le go mo tlotla. Tsweetswee bala Baefeso 5:25-29. Monna o tshwanetse go bontsha mosadi wa gagwe gore o a mo rata ka dinako tsotlhe. O a mo sireletsa, o a mo tlhokomela e bile ga a dire sepe se se ka mo gobatsang.
4 Mme monna o tshwanetse go dira eng fa mosadi wa gagwe a dirile phoso? Baebele e laela banna e re: “Nnang lo rate basadi ba lona mme lo se ka lwa ba galefela mo go botlhoko.” (Bakolosa 3:19) Banna, se lebaleng gore le lona lo dira diphoso. Mme fa lo batla gore Modimo a lo itshwarele, lo tshwanetse go itshwarela basadi ba lona. (Mathaio 6:12, 14, 15) Fa banyalani ba ikemiseditse go itshwarelana, seo se tla dira gore lenyalo la bone le nne monate.
5. Ke eng fa monna a tshwanetse go tlotla mosadi wa gagwe?
5 Jehofa o lebeletse gore monna a tlotle mosadi wa gagwe. Monna o tshwanetse go akanyetsa maikutlo a mosadi wa gagwe. Eno ke kgang e e masisi tota. Fa monna a sa dirisane sentle le mosadi wa gagwe, Jehofa a ka nna a se ka a reetsa dithapelo tsa gagwe. (1 Petere 3:7) Jehofa o rata batho ba ba mo ratang. Ga a tseye banna ba le botlhokwa go feta basadi.
6. Go tewa jang fa go twe banyalani ba nna “nama e le nngwe”?
6 Jesu o ne a tlhalosa gore fa monna le mosadi ba nyalane “ga ba tlhole ba le babedi, mme ke nama e le nngwe.” (Mathaio 19:6) Ba tshwanetse go tshepana e bile ga ba kitla ba ratana kgotsa go tlhakanela dikobo le mongwe o sele. (Diane 5:15-21; Bahebera 13:4) Banyalani ba tshwanetse go kgotsofatsana ka tlhakanelodikobo. (1 Bakorintha 7:3-5) Banna ba ba nyetseng ba tshwanetse go gakologelwa gore “ga go motho ope yo o kileng a tlhoa nama ya gagwe; mme o a e fepa a ba a e ngomaela.” Monna o tshwanetse go rata mosadi wa gagwe le go mo tlhokomela. Ga go na selo se se itumedisang mosadi go feta monna yo o mo tlhokomelang le yo o mo ratang.—Baefeso 5:29.
SE MODIMO A SE LEBELETSENG MO BASADING
7. Ke eng fa lelapa le tlhoka mongwe yo o tla le etelelang pele?
7 Lelapa lengwe le lengwe le tlhoka mongwe yo o le etelelang pele, mongwe yo o ka le kaelang gore dilo di kgone go tsamaya sentle. Baebele e bua jaana mo go 1 Bakorintha 11:3: “Tlhogo ya monna mongwe le mongwe ke Keresete; mosadi le ene tlhogo ya gagwe ke monna; Keresete le ene tlhogo ya gagwe ke Modimo.”
8. Mosadi a ka bontsha jang monna wa gagwe tlotlo e e boteng?
8 Monna mongwe le mongwe o dira diphoso. Mme fa mosadi yo o nyetsweng a dirisana sentle le monna wa gagwe e bile a mo ema nokeng mo ditshwetsong tse a di dirang, lelapa la bone le tla atlega. (1 Petere 3:1-6) Baebele ya re: “Mosadi o tshwanetse go nna le tlotlo e e boteng mo monneng wa gagwe.” (Baefeso 5:33) Mosadi o tshwanetse go dira eng fa monna wa gagwe e se Mokeresete? O sa ntse a tshwanelwa ke go mo tlotla. Baebele ya re: “Lona basadi ba lo nyetsweng, nnang mo taolong ya banna ba lona, e le gore, fa bangwe ba sa utlwe lefoko, ba gapiwe kwantle ga lefoko ka boitshwaro jwa basadi ba bone, ka ntlha ya go bo ba nnile basupi ba ba boneng ka matlho ba boitshwaro jwa lona jo bo itshekileng mmogo le tlotlo e e boteng.” (1 Petere 3:1, 2) Fa mosadi a tlotla monna wa gagwe seo se ka dira gore monna wa gagwe a tlhaloganye bodumedi jwa gagwe le go bo tlotla.
9. (a) Mosadi o tshwanetse go dira eng fa a sa dumalane le monna wa gagwe? (b) Ke kgakololo efe e e newang basadi ba ba nyetsweng e e mo go Tito 2:4, 5?
9 Mosadi o tshwanetse go dira eng fa a sa dumalane le monna wa gagwe? O tshwanetse go ntsha maikutlo a gagwe ka tlotlo. Ka sekai, Sara o ne a bua sengwe se Aborahame a neng a sa se rate, mme Jehofa o ne a raya Aborahame a re: “Reetsa lentswe la gagwe.” (Genesise 21:9-12) Ga se gantsi monna wa Mokeresete a ka tsayang tshwetso e e kgatlhanong le Baebele, ka jalo, mosadi wa gagwe o tshwanetse go mo ema nokeng. (Ditiro 5:29; Baefeso 5:24) Mosadi yo o siameng o tlhokomela lelapa la gagwe. (Bala Tito 2:4, 5.) Fa monna wa gagwe le bana ba bona gore ke senatla, ba tla mo rata le go mo tlotla fela thata.—Diane 31:10, 28.
10. Baebele ya reng ka go kgaogana le go tlhala?
10 Ka dinako dingwe banyalani ba itlhaganelela go kgaogana kgotsa go tlhalana. Le fa go ntse jalo, Baebele ya re “mosadi yo o nyetsweng a se ka a tlogela monna wa gagwe . . . le monna yo o nyetseng ga a a tshwanela go tlogela mosadi wa gagwe.” (1 Bakorintha 7:10, 11) Go na le maemo mangwe a a ka pateletsang banyalani gore ba kgaogane, le fa go ntse jalo, eo ke tshwetso e e masisi tota. Re ka reng ka go tlhala? Baebele e bontsha gore lebaka la go tlhala le lengwe fela, ke fa monna kgotsa mosadi a tlhakanetse dikobo le mongwe o sele.—Mathaio 19:9.
SE MODIMO A SE LEBELETSENG MO BATSADING
11. Ke eng se bana ba se tlhokang thata?
11 Batsadi, lo tshwanetse go fetsa nako e ntsi le bana ba lona. Bana ba lona ba a lo tlhoka e bile go botlhokwa thata gore lo ba rute ka Jehofa.—Duteronome 6:4-9.
12. Batsadi ba tshwanetse go dira eng go sireletsa bana ba bone?
12 Batho ba ba laolwang ke Satane ba ntse ba nnela bosula go ya pele, ka jalo, go na le bangwe ba bone ba ba ka nnang ba batla go gobatsa bana ba rona, tota le go ba sotla ka tlhakanelodikobo. Batsadi bangwe ba tshaba go bua le bana ka kgang eno. Mme gone, batsadi ba tshwanetse go tlhagisa bana ba bone ka batho bao ba ba bosula, le gore ba ka itshireletsa jang. Batsadi, lo tshwanetse go sireletsa bana ba lona. *—1 Petere 5:8.
13. Batsadi ba tshwanetse go ruta bana ba bone jang?
13 Ke maikarabelo a batsadi go ruta bana ba bone maitseo. O ka ruta bana ba gago jang? Bana ba tlhoka go thapisiwa, le fa go ntse jalo, ga o a tshwanela go ba kgalemela ka bogale kgotsa go ba otlhaya setlhogo. (Jeremia 30:11) Ka jalo, o se ka le ka motlha wa otlhaya bana fa o galefile. O se ka wa bua le bone “jaaka e kete ka ditlhabo tsa tšhaka” ka gore o ka ba utlwisa botlhoko. (Diane 12:18) Ruta bana ba gago gore ke eng ba tshwanetse go ikoba.—Baefeso 6:4; Bahebera 12:9-11; bona Ntlha e e Kwa Bofelong ya 30.
SE MODIMO A SE LEBELETSENG MO BANENG
14, 15. Ke eng fa bana ba tshwanetse go ikobela batsadi ba bone?
14 Jesu o ne a ikobela Rraagwe ka dinako tsotlhe, le fa ka dinako tse dingwe go ne go se motlhofo go dira jalo. (Luke 22:42; Johane 8:28, 29) Jehofa o lebeletse gore bana ba ikobele batsadi ba bone.—Baefeso 6:1-3.
15 Bana, le fa lo ka tswa lo bona e kete go thata go ikobela batsadi ba lona, gakologelwang gore Jehofa le batsadi ba a itumela fa lo ba reetsa. *—Diane 1:8; 6:20; 23:22-25.
16. (a) Satane o leka jang go raela bana go dira dilo tse di sa siamang? (b) Ke eng fa go le botlhokwa go tlhopha ditsala tse di ratang Jehofa?
16 Satane a ka dirisa ditsala kgotsa dithaka tsa gago gore di go raele go dira dilo tse di sa siamang. Satane o a itse gore go thata go gana fa o raelwa ke ditsala kgotsa dithaka. Ka sekai, morwadia Jakobe e bong Dina o ne a na le ditsala tse di sa rateng Jehofa. Seno se ne sa bakela ene le ba lelapa la gagwe mathata a a seng kana ka sepe. (Genesise 34:1, 2) Fa ditsala tsa gago di sa rate Jehofa, di ka go raela gore o dire sengwe se Jehofa a sa se rateng, mme seo se tla dira gore wena, ba lelapa la gago le Modimo, lo utlwe botlhoko. (Diane 17:21, 25) Ke ka moo go leng botlhokwa gore o nne le ditsala tse di ratang Jehofa.—1 Bakorintha 15:33.
LELAPA LA GAGO LE KA ITUMELA
17. Mongwe le mongwe mo lelapeng o na le maikarabelo afe?
17 Fa mongwe le mongwe mo lelapeng a dirisa ditaelo tsa Modimo, lelapa le tla tila mathata a mantsi. Banna ba lo nyetseng, ratang basadi ba lona mme lo dirisane le bone ka lorato. Basadi ba lo nyetsweng, tlotlang banna ba lona mme lo ba ikobele lo etse sekao sa mosadi yo go buiwang ka ene mo go Diane 31:10-31. Batsadi, rutang bana ba lona gore ba rate Modimo. (Diane 22:6) Borre, kaelang malapa a lona “ka mokgwa o o molemo.” (1 Timotheo 3:4, 5; 5:8) Bana, ikobeleng batsadi ba lona. (Bakolosa 3:20) Gakologelwa gore mongwe le mongwe mo lelapeng o dira diphoso, ka jalo, ikokobetseng mme lo itshwarelane. Baebele e na le tshedimosetso e e tswang kwa go Jehofa e e ka thusang mongwe le mongwe mo lelapeng.
^ ser. 12 O ka bala mo go oketsegileng ka se o ka se dirang go sireletsa bana ba gago mo kgaolo 32 ya buka ya Ithute mo Morutising yo Mogolo, e e gatisitsweng ke Basupi ba ga Jehofa.
^ ser. 15 Ngwana ga a tshwanela go ikobela batsadi ba gagwe fa ba mo pateletsa go tlola molao wa Modimo.—Ditiro 5:29.


c: text/html

text:
Baakanya dikgolaganyo tsa didirisiwa tsa modumo tsa Bluetooth le dibontshi tse di senang mogala
Sediriswa sa modumo sa Bluetooth
Fa o tobetsa konopo yaGolagana mo lefelotiragatsong o bo o sa bone sediriswa sa gago, leka se se latelang:
Tlhomamisa gore sediriswa sa gago sa Windows se tshegetsa Bluetooth le gore e tshubilwe. O tla bona konopo ya Bluetooth mo lefelotiragatsong.
Continue reading “baakanya dikgolaganyo tsa didirisiwa tsa modumo tsa bluetooth le dibontshi tse di senang mogala mo windows 10”

robotstxt: allowed

filter: keep


text:
-
-
-
42 Mme bomorwa Kalebe+ morwarraagwe Jerameele e ne e le Mesha leitibolo la gagwe, yo e neng e le rraagwe Siife, le bomorwa Mareshahe rraagwe Heberone.
-
-
-
-
Go mokaedi wa diletswa tsa megala. Masekile. Ya ga Dafide. Fa Basiife ba ne ba tsena mme ba raya Saulo ba re: “A Dafide ga a iphitlha mo go rona?”+
3 Gonne go na le batswakwa ba ba ntsogologetseng,
Le bapatiki ba ba senkang moya wa me.+
Ga ba a baya Modimo fa pele ga bone.+ Seʹlah.
4 Bona! Modimo ke mothusi wa me;+
Jehofa o mo gare ga ba ba tshegetsang moya wa me.
6 Ke tla go ntshetsa setlhabelo+ ka go rata.
Ke tla baka leina la gago, wena Jehofa, gonne go molemo.+
-


text:
TORA YA TEBELO—MAKASINE O O ITHUTIWANG May 2017
Makasine ono o na le ditlhogo tsa thuto tsa July 3-30, 2017.
Go Thusa “Baagi ba Baeng” Gore ba ‘Direle Jehofa ka go Ipela’
O ka rerela jang batshabi ba ba sa itseng Jehofa dikgang tse di molemo?
Go Thusa Bana ba “Baagi ba Baeng”
Fa o le motsadi yo o tswang kwa nageng e nngwe, o ka thusa jang bana ba gago go ithuta ka Jehofa? Ba bangwe ba ka thusa jang?
PEGO YA BOTSHELO
Le fa Ke sa Utlwe mo Ditsebeng ke sa Ntse ke Ruta ba Bangwe
Le fa Walter Markin a sa utlwe mo ditsebeng, o nnile le botshelo jo bo itumedisang le jo bo kgotsofatsang mo tirelong ya ga Jehofa.
O se Ka wa Letla Lorato Lwa Gago Gore lo Tsidifale
Bakeresete bangwe ba lekgolo la ntlha la dingwaga ba ile ba letla lorato lwa bone lo tsidifala. Ke eng se se ka re thusang gore re tswelele re rata Jehofa ka pelo yotlhe?
“A o Nthata go Feta Tseno?”
Jesu o ne a ruta Simone Petere thuto ya botlhokwa malebana le go dira gore dilo tsa botlhokwa di tle pele. A le rona re ka dirisa thuto eo?
Gaio o Ile a Thusa Bakaulengwe ba Gagwe
Gaio e ne e le mang mme ke eng fa re tshwanetse go etsa sekao sa gagwe?
Botshelo jo bo Motlhofo bo Monate!
Ke eng se se dirileng gore banyalani bangwe ba tlhofofatse botshelo jwa bone? Ba dirile seo jang? Ke eng fa tshwetso ya bone e ne ya dira gore ba itumele?
GO TSWA MO MABOLOKELONG A RONA
“Ba Tlhagafetse e Bile Ba na Le Lorato go Feta Pele”
Morago ga kopano ya 1922, Baithuti ba Baebele ba ile ba dirisa jang kgakololo ya gore ba “itsise Kgosi le bogosi jwa gagwe”?


text:
PINA 96
Buka ya Modimo—Letlotlo
1. Go na le buka e’o tsebe tsa yone,
Di leretseng batho tsholofelo.
Mafoko’a yone a fetola batho;
Ba sokologela mo Modimong.
Buka eo e’e kgatlhang ke Baebele.
E ne ya kwalwa ka tlhotlheletso,
Ke banna ba ba ratang Jah Modimo,
Mme ba thuswa ke moya wa gagwe.
2. Ba kwadile ka popo ya Modimo,
Gore o bopile lobopo jang.
Le gore motho o ne a sa leofe,
Go fitlha Satane’a mo raela.
Satane’a gwetlha puso ya Modimo
Seo sa tlisetsa batho mathata.
Ba simolola go lwala le go swa,
Mme Jehofa o tla ba golola.
3. Dinako tseno ke tsa go ipela.
Bogosi jwa Modimo bo’a busa.
Re rerela batho ka Bogosi joo
Le gore bo tla tlisa masego.
’Kgang tseno di kwadilwe mo Baebeleng;
E leng buka ya ’gwe e’e boitshepo.
E naya batho botlhe tsholofelo;
A re baleng ’Foko la Modimo.
(Bona le 2 Tim. 3:16; 2 Pet. 1:21.)


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Tshenolo 5:1-14
5 Mme mo seatleng sa moja sa Yo o ntseng mo setulong sa bogosi+ ka bona lokwalo lwa momeno lo kwadilwe mo teng le kafa morago,+ lo kanetswe+ thata ka dikano di le supa.2 Mme ka bona moengele yo o nonofileng a bolela ka lentswe le le kwa godimo a re: “Ke mang yo o tshwanelang go bula lokwalo lono lwa momeno le go kanolola dikano tsa lone?”3 Mme go ne go se na le fa e le a le mongwe fela kwa legodimong le fa e le mo lefatsheng le fa e le kafa tlase ga lefatshe yo o neng a kgona go bula lokwalo lwa momeno kgotsa go leba mo go lone.4 Mme ka lela fela thata ka gonne go se na ope yo o fitlhetsweng a tshwanela go bula lokwalo lwa momeno kgotsa go leba mo go lone.+5 Mme mongwe wa bagolwane a nthaya a re: “Tlogela go lela. Bona! Tau e e leng ya lotso lwa Juda,+ modi+ wa ga Dafide,+ e fentse+ gore e bule lokwalo lwa momeno le dikano tsa lone tse supa.”6 Mme ka bona go eme mo gare ga setulo sa bogosi+ le ga dibopiwa tse nnè tse di tshelang le mo gare ga bagolwane+ kwanyana+ jaaka e kete e tlhabilwe,+ e na le dinaka di supa le matlho a supa, matlho a a kayang meya e supa+ ya Modimo e e rometsweng mo lefatsheng lotlhe.7 A ya a akofa a lo tsaya mo seatleng sa moja sa Yo o ntseng mo setulong sa bogosi.+8 Mme e rile a tsaya lokwalo lwa momeno, dibopiwa tse nnè tse di tshelang le bagolwane ba ba masome a mabedi le bonè+ ba wela fa fatshe fa pele ga Kwana, mongwe le mongwe a tshotse harepa+ le megopo ya gouta e e neng e tletse maswalo, mme maswalo+ a kaya dithapelo+ tsa baitshepi.9 Mme ba opela pina e ntšha,+ ba re: “O a tshwanela go tsaya lokwalo lwa momeno o ba o bula dikano tsa lone, ka gonne o ne wa tlhabiwa mme ka madi a gago+ o ne wa rekela+ Modimo+ batho ba tswa mo lotsong longwe le longwe le teme le batho le setšhaba,10 mme wa ba dira gore ba nne bogosi+ le baperesiti+ ba Modimo+ wa rona, mme ba tla busa lefatshe e le dikgosi.”+11 Ka bona, mme ka utlwa lentswe la baengele ba le bantsi go dikologa setulo sa bogosi le dibopiwa tse di tshelang le bagolwane, mme palo ya bone e ne e le dimiriate tsa dimiriate+ le dikete tsa dikete,+12 ba bua ka lentswe le le kwa godimo ba re: “Kwana e e neng ya tlhabiwa+ e a tshwanela go amogela maatla le dikhumo le botlhale le nonofo le tlotlo le kgalalelo le pako.”+13 Le sebopiwa sengwe le sengwe se se mo legodimong le mo lefatsheng le kafa tlase ga lefatshe+ le mo lewatleng, le dilo tsotlhe tse di mo go tsone, ka di utlwa di re: “Kwa go Yo o ntseng mo setulong sa bogosi+ le kwa go Kwana+ go nne pako le tlotlo+ le kgalalelo+ le thata ka bosaengkae le go ya go ile.”14 Mme dibopiwa tse nnè tse di tshelang tsa re: “Amen!” mme bagolwane+ ba wela fa fatshe ba obama.+


text:
Re go Laletsa go Etela Dikago Tsa Bethele ya Kwa United States
Morago ga go etela dikago tsa Basupi ba ga Jehofa tsa kwa United States, banyalani bangwe ba kwa setlhaketlhakeng sa Vanuatu ba re: “Ga re kitla re tsamaya re lebala loeto la rona kwa Bethele.” Batho ba feta dikete tse 70 ba ba etelang dikago tseno ngwaga le ngwaga le bone ba ikutlwa ka tsela e e tshwanang.
A o kile wa etela dikago tsa Bethele ya kwa United States? Fa o ise o dire jalo, o sa ntse o ka kgona.
O ka solofela go bona eng mo dikagong tseno tse tharo?
Ntlokgolo ya Basupi ba ga Jehofa kwa Brooklyn, New York. O tla tsaya loeto o kaelwa ke batlhokomedi mme o tla ithuta ka dithulaganyo tsa go tlhomamisa gore dikgang tse di molemo di rerwa mo lefatsheng lotlhe. Gape o tla nna le tshono ya go bona dimusiamo tse pedi. Wa ntlha o na le setlhogo se se reng, “Batho ba Leina la ga Jehofa,” o bontsha hisitori ya batho ba ga Jehofa go simologa ka lekgolo la ntlha la dingwaga go fitlha gompieno. O mongwe o bidiwa “Baebele le Leina la Modimo,” o na le dithanolo tse di farologaneng tsa Baebele tse di nang le leina la Modimo.
Dikolo tse di rutang ka Modimo Kwa Patterson, New York. Tsaya loeto mme o bone dikolo tse di farologaneng tse di jaaka Sekolo sa Baebele sa Watchtower sa Gileade ga mmogo le Sekolo sa Maloko a Komiti ya Lekala le Basadi ba Bone. Gape o tla bona ditshwantsho le dibidio tse di tlhalosang tiro e e dirwang mo ofising ya Botaki, Lefapha la go Gatisa Mantswe le Dibidio, Lefapha la Tsa Semolao le Lefapha la Tirelo.
Go Printa le go Romela Dikgatiso, Kwa Wallkill, New York. Go na le motho yo o tla lo bontshang kafa Dibaebele le dikgatiso tse di theilweng mo Baebeleng di printiwang ka teng, di kopanngwang ka teng le go romelwa kwa diphuthegong tsa United States, Caribbean le kwa dikarolong tse dingwe tsa lefatshe.
Go bona dikago tseno go tsaya nako e e kana kang?
Go bona dikago tsa kwa Brooklyn go ka tsaya ura; kwa Patterson go ka tsaya diura tse pedi mme Wallkill yone o ka tsaya ura le sephatlo.
Ke bomang ba ba kaelang baeng?
Batho ba ba berekang mo mafapheng a a farologaneng kwa Bethele ke bone ba kaelang baeng. Ba tsaya seno e le go ema nokeng tiro ya go ruta batho Baebele e e dirwang mo lefatsheng lotlhe. Go simolola ka May 2014, go ne go na le batho ba feta 5 000 ba ba berekang mo dikagong tseno, mme ba le 3 600 ba bone ba rutilwe go kaela baeng. Go dirisiwa dipuo di ka nna 40.
Go duelwa bokae?
Ke mahala.
A go eta Basupi ba ga Jehofa fela?
Nnyaa. Bontsi jwa batho ba ba etang ga se Basupi. O ka tswa o le mosupi kgotsa o se ene, o na le tshono ya go itse ka dithulaganyo tsa go tshegetsa tiro ya lefatshe lotlhe ya Basupi ba ga Jehofa.
Mosadi mongwe wa Momoseleme wa kwa India o ne a bua jaana fa a sena go etela kwa Patterson: “Ke eletsa go nna mo lefelong leno. Ke lo leboga tota go bo lo ntlotla mo go kana kana.”
A bana ba letlelelwa go tla?
Ee! Bana ba ka amiwa thata ke go bona lefelo leno. John wa kwa United States o ne a re: “Fa e sa le re boile go tswa Bethele, bana ba ba neng ba le mo setlhopheng sa rona ga ba fetse go bua ka loeto lo re neng ra lo tsaya. Pele, ba ne ba sa tlhaloganye gore go dirwang kwa Bethele, jaanong ba batla go ya go direla teng.”
A go a kgonega go etela dikago tsa Basupi ba ga Jehofa tse di kwa dinageng dingwe?
Ee. O ka kgona go eta mo dinageng di le dintsi tota. Etela website ya rona fa o batla lengwe la makala ao. Re go laletsa gore o etele nngwe ya diofisi tsa Basupi ba ga Jehofa.
Ithute mo go Oketsegileng
KE BOMANG BA BA DIRANG THATO YA GA JEHOFA GOMPIENO?
Ke Eng se se Dirwang Kwa Ofising ya Lekala ya Basupi ba ga Jehofa?
Batho ba gololesegile go ka etela nngwe ya diofisi tsa rona tsa makala. Le wena re go laletsa go dira jalo!


text:
A lo Tila Batho ba e Kileng ya Nna Maloko a Bodumedi Jwa Lona?
Ga re tile batho ba e kileng ya bo e le Basupi ba ga Jehofa ba jaanong ba sa tlholeng ba rerela batho ba bangwe, gongwe e bile ba katogela kgakala ba sa tlhole ba kopanela le badumedikabone. Tota e bile, re leka go ba thusa go boa ba kgatlhegela dilo tsa semoya.
Ga e re fa motho a dirile boleo jo bo masisi re bo re setse re potlakela go mo kgaola. Le fa go ntse jalo, fa Mosupi yo o kolobeditsweng a nna le mokgwa wa go tlola melao ya Baebele mme a sa ikwatlhaye, re tila motho yoo kgotsa re a mo kgaola. Baebele e laela jaana ka tlhamalalo: “
Tlosang motho yo o boikepo mo gare ga lona.”—1 Bakorintha 5:13.
Go tweng ka monna yo o kgaotsweng mme mosadi wa gagwe le bana bone e sa ntse e le Basupi ba ga Jehofa? Kamano ya lelapa e a nang le yone le ba lelapa la gagwe ga e fetoge, go fetoga fela kamano ya bone e e amang dilo tsa bodumedi. Kamano ya lenyalo le lorato lwa bone lwa lelapa le go dirisana mmogo di tla tswelela.
Batho ba ba kgaotsweng ba letlwa go tla kwa dithulaganyong tsa rona tsa bodumedi. Fa ba batla, gape ba ka newa kgakololo ya semoya ke bagolwane ba phuthego. Boikaelelo jwa go dira jalo ke go thusa motho yoo go boa gape a tshwanelegela go nna mongwe wa Basupi ba ga Jehofa. Batho ba ba kgaotsweng ba ba sa dumalaneng le boitshwaro jo bo sa siamang e bile ba bontsha ka pelo yotlhe gore ba batla go tshela ka melao ya Baebele, ba amogelwa ka diatla tsoopedi go boa e nna maloko a phuthego.


text:
APRIL 21, 2017
RUSSIA
Kgotlatshekelo e Ntsha Katlholo ya Gore Basupi ba ga Jehofa ba Thibelwe Kwa Russia
Ka April 20, 2017, Kgotlatshekelo ya Makgaolakgang e ile ya ntsha katlholo ya go thibela tiro ya Basupi ba ga Jehofa kwa Russia le fa gone batho mo lefatsheng lotlhe ba ne ba le kgatlhanong le kopo ya Lefapha la Tshiamiso. Moatlhodi Yuriy Grigoryevich Ivanenko wa Kgotlatshekelo ya Makgaolakgang o ile a dumalana le kopo ya Lefapha la Tshiamiso ya gore “Ofisi ya Lekala la Basupi ba ga Jehofa ya mo Russia le mekgatlho ya bodumedi e e okametsweng ke ofisi eno di tswalwe [le gore] dikago tsotlhe tsa mokgatlho ono di newe Puso ya Russia.”
Moatlhodi Ivanenko o ne a tlhalosa gore mekgatlho yotlhe ya semolao e Basupi ba e dirisang mo Russia e ne e tshwanetse go tswalwa ka letsatsi le katlholo e tswileng ka lone. Le fa Basupi ba ga Jehofa ba tlile go ikuela kwa Komiting ya Boikuelo ya Kgotlatshekelo ya Makgaolakgang, tshwetso eno e raya gore tiro ya bone mo Russia e thibetswe.
Vasiliy Kalin, yo o neng a romelwa kwa Siberia le batsadi ba gagwe fa a ne a na le dingwaga di le nnê fela ka gonne e le Basupi ba ga Jehofa, o ne a re: “Katlholo ya letsatsi la gompieno, e fetotse botshelo jwa Mosupi mongwe le mongwe wa ga Jehofa mo Russia. Seo se raya gore jaanong re tla tshwarwa le go sekisiwa fa ba ka re fitlhela re dira dilo tse di amanang le bodumedi jwa rona.”
Philip Brumley, yo e leng mmueledi wa Basupi ba ga Jehofa o ne a re: “Tshwetso ya gompieno e re swabisitse tota. Bosupi jotlhe jo bo sekasekilweng bo dira gore re tle mo tshwetsong e le nngwe fela—gore Ofisi ya Lekala ga e ise e bontshe ka tsela epe gore e kotsi mo setšhabeng. Re tlile go ikuela kgatlhanong le katlholo eno.”


text:
DINTLHA TSE DI OKETSEGILENG
A ke Boammaaruri Gore Batho Ba na Le Karolo Nngwe mo go Bone E e Sa Bonaleng e Bile e sa Swe?
O AKANYA ka eng fa o utlwa go buiwa ka moya? Batho ba le bantsi ba dumela gore lefoko leno le kaya sengwe se se sa bonaleng le se se sa sweng se se tshelang mo teng ga rona. Ba akanya gore fa re swa, karolo eno e e sa bonaleng ya motho e tlogela mmele e bo e tswelela e tshela. E re ka tumelo eno e aname thata jaana, batho ba le bantsi ba a gakgamala fa ba utlwa gore Baebele ga e rute jalo. Ka jalo, go ya ka Lefoko la Modimo, moya ke eng?
KAFA LEFOKO “MOYA” (SOUL) LE DIRISIWANG KA GONE MO BAEBELENG
Sa ntlha, mma re tlotle ka moya o o ranolwang ka gore soul ka Seesemane. Gongwe o tla gakologelwa gore kwa tshimologong, Baebele e ne e kwadilwe ka Sehebera le Segerika. Fa bakwadi ba Baebele ba ne ba kwala ka moya ono, ba ne ba dirisa lefoko la Sehebera e leng ne′phesh kgotsa la Segerika e leng psy·khe′. Mafoko a mabedi ano a tlhaga makgetlo a a fetang 800 mo Dikwalong, mme Thanolo ya Lefatshe le Lesha e a ranola ka tsela e e tshwanang e re ke “moya.” Fa o sekaseka go bona kafa lefoko “moya” kgotsa “meya” le dirisiwang ka gone mo Baebeleng, go bonala sentle gore lefoko leno tota le raya (1) batho, (2) diphologolo, kgotsa (3) botshelo jwa motho kgotsa jwa phologolo. Mma re sekaseke ditemana dingwe tse di dirisang lefoko leno ka dikgopolo tse tharo tseno.
Batho. ‘Mo malatsing a ga Noa batho ba le mmalwa, e leng, meya e le robedi, ba ne ba rwalwa ka pabalesego go ralala metsi.’ (1 Petere 3:20) O kgona go bona sentle gore fano, lefoko “meya” le raya batho—Noa, mosadi wa gagwe, bomorwawe ba bararo le basadi ba bone. Ekesodo 16:16 e umaka ditaelo dingwe tse di neng tsa newa Baiseraele tse di ka ga go sela mana. Ba ne ba bolelelwa jaana: “Selang sengwe sa sone . . . kafa palong ya meya e mongwe le mongwe wa lona a nang le yone mo mogopeng wa gagwe.” Ka jalo selekanyo sa mana se ba neng ba se sela se ne se ikaegile ka gore go na le batho ba le kae mo lelapeng lengwe le lengwe. Dikai tse dingwe tse di mo Baebeleng tse di bontshang gore “moya” kgotsa “meya” e raya motho kgotsa batho di fitlhelwa mo go Genesise 46:18; Joshua 11:11; Ditiro 27:37; Baroma 13:1.
Diphologolo. Re bala jaana mo pegong ya Baebele e e buang ka popo: “Modimo a tswelela a re: ‘A metsi a nyeule bontsintsi jwa meya e e tshelang mme a dibopiwa tse di fofang di fofe fa godimo ga lefatshe mo phuthologong ya magodimo.’ Mme Modimo a tswelela a re: ‘A lefatshe le ntshe meya e e tshelang kafa mefuteng ya yone, seruiwa le phologolo e e tsamayang le sebatana sa naga sa lefatshe kafa mofuteng wa sone.’ Mme ga nna jalo.” (Genesise 1:20, 24) Mo ditemaneng tseno, ditlhapi, diruiwa, dibatana tsotlhe di bidiwa ka lefoko le le lengwe fela—e leng “meya.” Gape, dinonyane le diphologolo tse dingwe di bidiwa meya mo go Genesise 9:10; Lefitiko 11:46; le Dipalo 31:28.
Botshelo jwa motho. Ka dinako tse dingwe, lefoko “moya” le kaya botshelo jwa motho. Jehofa o ne a raya Moshe a re: “Batho botlhe ba ba neng ba tsoma moya wa gago ba sule.” (Ekesodo 4:19) Baba ba ga Moshe ba ne ba tsoma eng? Ba ne ba batla go bolaya Moshe. Pelenyana, fa Ragele a ne a tshola morwawe e bong Benjamine, “moya wa gagwe o ne o tswa (ka gonne o ne a swa).” (Genesise 35:16-19) Ka yone nako eo, Ragele o ne a latlhegelwa ke botshelo jwa gagwe. Gape, akanya ka mafoko a ga Jesu, a a reng: “Ke nna modisa yo o molemo; modisa yo o molemo o neela moya wa gagwe mo boemong jwa dinku.” (Johane 10:11) Jesu o ne a ntshetsa batho moya wa gagwe kgotsa botshelo jwa gagwe. O kgona go bona sentle gore mo ditemaneng tseno tsa Baebele, lefoko “moya” le raya botshelo jwa motho. O tla fitlhela go na le dikai tse dingwe gape mo “moya” o dirisitsweng ka kgopolo eno, mo go 1 Dikgosi 17:17-23; Mathaio 10:39; Johane 15:13; le Ditiro 20:10.
Fa o tswelela pele o ithuta Lefoko la Modimo, o tla lemoga gore ga go na gope mo Baebeleng fa mafoko “bosasweng” kgotsa “bosakhutleng” a amanngwang le “moya” ono gone. Go na le moo, Dikwalo di bontsha gore moya o a swa. (Esekiele 18:4, 20) Ka jalo, Baebele e bitsa motho yo o suleng e re ke “moya o o suleng.”—Lefitiko 21:11.
SE “MOYA” (SPIRIT) E LENG SONE
Jaanong, mma re sekaseke go bona gore Baebele e dirisa jang lefoko “moya” le le ranolwang ka gore spirit ka Seesemane. Batho bangwe ba akanya gore one le o re tlotlileng ka one fa godimo ke selo se le sengwe fela. Le fa go ntse jalo, tota ga go a nna jalo. Baebele e bontsha sentle gore ga e tshwane. E farologana jang?
Fa bakwadi ba Baebele ba ne ba kwala ka “moya” ono ba ne ba dirisa lefoko la Sehebera e leng ru′ach kgotsa la Segerika e leng pneu′ma. Dikwalo ka botsone di a re bontsha gore mafoko ao a kaya eng. Ka sekai, Pesalema 104:29 e tlhalosa jaana: “Fa [wena Jehofa] o tlosa moya [ru′ach] wa tsone, di a swa, mme di boela kwa loroleng lwa tsone.” Mme Jakobe 2:26 e umaka gore “mmele kwantle ga moya [pneu′ma] o sule.” Ka jalo, mo ditemaneng tseno, “moya” o raya selo se se nayang mmele botshelo. Fa moya ono o seo, mmele ga o ka ke wa tshela. Ka jalo, mo Baebeleng, lefoko ru′ach ga le ranolwe fela ka lefoko “moya” mme gape le ka ranolwa go twe “maatla,” kgotsa maatla a botshelo. Ka sekai, Modimo o ne a bua jaana ka Morwalela wa motlha wa ga Noa: “Ke tlisa morwalela wa metsi mo lefatsheng gore ke senye nama yotlhe kafa tlase ga magodimo e maatla [ru′ach] a botshelo a dirang mo go yone.” (Genesise 6:17) Ka jalo, “moya” ono o raya maatla a a sa bonaleng (tlhase eo ya botshelo) e e dirang gore dibopiwa tsotlhe di tshele.
Dilo tse pedi tseno (moya “soul” le moya “spirit”) ga di reye selo se le sengwe. Mmele o tlhoka moya (spirit) fela jaaka radio e tlhoka maatla a motlakase—gore e kgone go tshameka. Go tshwantsha seno go ya pele, akanya ka radio e nnye. Fa o e tsenya dibeterii o bo o e tshamekisa, motlakase o o tsentsweng mo teng ga dibeterii tseno go ntse jaaka e kete o dira gore radio e nne le botshelo. Ka jalo, radio e sule fa e se na dibeterii. Go a tshwana le ka radio ya motlakase fa e sa gokelelwa mo motlakaseng. Ka tsela e tshwanang, moya (spirit) ke maatla a a tsenyang mmele wa rona botshelo. Gape, fela jaaka motlakase, moya ono ga o na maikutlo ape e bile ga o kgone go akanya. Ke maatla a a se nang maikutlo. Mme kwantle ga moya oo, kgotsa maatla ao a botshelo, mebele ya rona ‘e a swa, mme e boela kwa loroleng lwa yone’ fela jaaka mopesalema a tlhalositse.
Moreri 12:7 e tlhalosa jaana fa e bua ka loso lwa motho: “Lorole [lwa mmele wa gagwe] lo boela mo lefatsheng fela jaaka lo ne lo ntse mme moya o boela kwa Modimong wa boammaaruri yo a o abileng.” Fa moya ono kgotsa maatla a botshelo a tlogela mmele, mmele o a swa o bo o boela kwa o tswang teng—mo loroleng. Ka tsela e e tshwanang, maatla a botshelo a boela kwa a tswang teng—kwa Modimong. (Jobe 34:14, 15; Pesalema 36:9) Seno ga se bolele gore maatla a botshelo a boela legodimong. Go na le moo, se bolela gore fa motho a swa, tsholofelo epe fela ya gore o tla tshela gape mo isagweng e ikaegile ka Jehofa Modimo. Go ntse jaaka e kete botshelo jwa gagwe bo mo diatleng tsa Modimo. Ke ka maatla a Modimo fela motho a ka busediwang moya kgotsa maatla a botshelo gore a kgone go tshela gape.
A bo go gomotsa jang ne go itse gore seno ke sone se Modimo a tlileng go se dira ka batho botlhe ba ba robetseng mo “mo mabitleng a kgakologelo”! (Johane 5:28, 29) Ka nako ya fa ba tsosiwa mo baswing, Jehofa o tla bopela motho yono yo o suleng mmele o mosha a bo a dira gore o tshele gape ka go o tsenya moya, kgotsa maatla a botshelo. A bo leo e tlile go nna letsatsi le le itumedisang jang ne!
Fa e le gore o batla go ithuta go le gontsi gore lefoko leno “moya” le dirisiwa jang mo Baebeleng, o tla bona tshedimosetso e e botlhokwa mo boroutšhareng jwa setlhogo se se reng Go Direga Eng ka Rona fa re Swa? le mo ditsebeng 295-304 tsa buka ya Go Fetolana ka Dikwalo, tse di gatisitsweng ke Basupi ba ga Jehofa.


text:
POLELO 95
Tsela e Jesu a Rutang ka Yone
LETSATSI lengwe Jesu o bolelela monna mongwe gore o tshwanetse go rata moagelani wa gagwe. Monna yono o botsa Jesu jaana: ‘Moagelani wa me ke mang?’ Mme gone, Jesu o itse se monna yono a se akantseng. Monna yono o akanya gore batho ba lotso kgotsa ba bodumedi jwa gagwe ke bone fela baagelani ba gagwe. Ka jalo, a re bone gore Jesu o mo raya a reng.
Ka dinako tse dingwe Jesu o ruta ka go dirisa dipolelo. Ke sone se a se dirang gone jaanong. O bua polelo ka ga Mojuda le Mosamarea. Re setse re ithutile gore bontsi jwa Bajuda ga ba rate Basamarea. Eno ke polelo ya ga Jesu:
Letsatsi lengwe Mojuda mongwe o ne a tsamaya ka tsela e e fologelang mo thabeng a ya Jeriko. Mme dinokwane di ne tsa mo tlhasela. Ba ne ba mo tseela madi mme ba mo itaya go fitlha a le gaufi le go swa.
Moragonyana moperesiti wa Mojuda o ne a tla mo tseleng eo. O ne a bona monna yono yo o iteilweng. O akanya gore o ile a dira eng? O ne a fapogela ka fa letlhakoreng le lengwe la tsela mme a tswelela ka loeto lwa gagwe. Go tswa foo, go ne ga tla monna mongwe yo o ratang bodumedi thata. E ne e le Molefi. A o ne a ema? Nnyaa, le ene ga a ka a ema gore a thuse monna yo o neng a iteilwe. A o kgona go bona moperesiti le Molefi ba tsamaya mo tseleng kgakalanyana foo?
Mme jaanong bona gore ke mang yo o nang le monna yo o iteilweng. Ke Mosamarea. Le fa go ntse jalo, o thusa Mojuda. O tshasa dintho tsa gagwe molemo. Morago ga moo, o isa Mojuda yono kwa lefelong le a tla kgonang go ikhutsa le go fola kwa go lone.
Fa Jesu a sena go fetsa polelo ya gagwe, o raya monna yo o neng a mmotsa potso a re: ‘O akanya gore ke mang wa batho ba bararo bano yo o itshupileng e le moagelani wa monna yo o iteilweng? A e ne e le moperesiti, Molefi kgotsa Mosamarea?’
Monna yono o araba jaana: ‘Ke monna wa Mosamarea. O ne a bontsha monna yo o iteilweng bopelonomi.’
Jesu o mo raya a re: ‘O nepile. Ka jalo, tsamaya o ye go direla ba bangwe ka tsela e e tshwanang le e a dirileng ka yone.’
A ga o rate tsela e Jesu a rutang ka yone? Re ka kgona go ithuta dilo di le dintsi thata fa re reetsa se Jesu a se buang mo Baebeleng, a ga go jalo?


text:
KAROLO 6
Morwalela o Mogolo o re Ruta Eng?
Modimo o ne a senya batho ba ba bosula mme a boloka Noa le ba lelapa la gagwe. Genesise 7:11, 12, 23
Pula e ne ya tshologa ka malatsi a le 40 le masigo a le 40, mme metsi a khurumetsa lefatshe lotlhe. Batho botlhe ba ba bosula ba ne ba swa.
Baengele ba batsuolodi ba ne ba fetola mebele ya bone ya nama mme ba nna badimona.
Batho ba ba neng ba le mo teng ga araka ba ne ba falola. Le fa kgabagare Noa le ba lelapa la gagwe ba ile ba swa, Modimo o tla ba tsosa gore ba tshele gape ka bosakhutleng.
Modimo o sa ntse a tlile go nyeletsa badirabosula le go boloka basiami. Mathaio 24:37-39
Satane le badimona ba gagwe ba ntse ba tsweletse ka go timetsa batho.
Gompieno, fela jaaka mo motlheng wa ga Noa, batho ba le bantsi ba gana kaelo e e lorato ya ga Jehofa. Go ise go ye kae, Jehofa o tla nyeletsa batho botlhe ba ba bosula.—2 Petere 2:5, 6.
Batho bangwe ba tshwana le Noa. Ba reetsa Modimo mme ba dira se a ba laelang sone; ke Basupi ba ga Jehofa.
Ithute mo go Oketsegileng
DIKGANG TSE DI TSWANG KWA MODIMONG!
O ka Itse Jang Gore Bodumedi Jwa Boammaaruri ke Bofe?
A go na le bodumedi bo le bongwe fela jwa boammaaruri? Ela tlhoko dintlha tse tlhano tse di ba tlhaolang.


text:
Ke itse jang gore a nka tshepa webosaete mo Microsoft Edge?
Fa o bona konopo ya totlelo gaufi le aterese ya webosaete mo Microsoft Edge, go raya gore:
Se o se romelang le se o se amogelang mo webosaeteng se lotletswe, e leng selo se se dirang gore go nne thata ka motho yo mongwe go fitlha mo tshedimosetsong eno.
Webosaete e tlhomamisitswe, mo go rayang gore setlamo se se tsamaisang saete eno se na le setifikeiti se se supang gore ke ya bone. Tobetsa konopo ya totlelo go bona gore saete eno ke ya ga mang le gore ke mang yo o e tlhomamisitseng.
Lefa selotlolo se se tuba se raya gore webosaete e lotletswe e bile e tlhomamisitswe, selotlolo se se tala sone se raya gore Microsoft Edge e tsaya webosaete e le e go ka diregang gore e bo e le boammaaruri. Ke ka gonne e dirisa setifikeiti sa Tlhomamiso e e Atolositsweng, se se tlhokang thulaganyo e e gagametseng thata ya boitshupo go tlhomamisa.


text:
THUTO 4
Jesu Keresete ke Mang?
1. Botshelo jwa ga Jesu bo simologile jang?
Go farologana le batho ba bangwe, Jesu o ne a tshela kwa legodimong e le motho wa semoya pele ga a tla go tsholwa mo lefatsheng. (Johane 8:23) Ke sebopiwa sa ntlha se Modimo a ileng a se bopa mme o ne a thusa go bopa dilo tse dingwe tsotlhe. Ke ene fela yo Jehofa a mmopileng ka tlhamalalo, ka jalo go a tshwanela go bo a bidiwa Morwa wa Modimo “yo o tsetsweng a le esi.” (Johane 1:14) Gape Jesu o bidiwa “Lefoko” ka gonne e ne e le Mmueledi wa Modimo.—Bala Diane 8:22, 23, 30; Bakolosa 1:15, 16.
2. Ke ka ntlha yang fa Jesu a ile a tla mo lefatsheng?
Modimo o ne a romela morwawe mo lefatsheng ka go tsenya botshelo jwa gagwe mo sebopelong sa lekgarebana la Mojuda le le bidiwang Marea. Ka jalo, Jesu o ne a se na rre yo e leng motho. (Luke 1:30-35) Jesu o ne a tla mo lefatsheng (1) go tla go ruta batho boammaaruri ka Modimo, (2) go re tlhomela sekao sa kafa re ka dirang thato ya Modimo ka gone le fa re lebane le mathata le (3) go ntsha botshelo jwa gagwe jo bo itekanetseng go nna “thekololo.”—Bala Mathaio 20:28.
3. Ke ka ntlha yang fa re tlhoka thekololo?
Thekololo ke madi a a ntshiwang go golola motho yo o tshosediwang ka go bolawa. (Ekesodo 21:29, 30) Loso le botsofe e ne e se karolo ya se Modimo a neng a ikaeletse sone ka batho kwa tshimologong. Re itse seo jang? Modimo o ne a bolelela monna wa ntlha e bong Adame gore fa a ka dira se Baebele e se bitsang “boleo,” o tla swa. Ka jalo, fa Adame a ne a sa leofa, o ne a se kitla a swa. (Genesise 2: 16, 17; 5:5) Go ya ka Baebele, loso lo ‘tsene’ mo bathong ka Adame. Ka jalo, Adame o ne a fetisetsa boleo le kotlhao ya jone e leng loso mo baneng botlhe ba gagwe. Re tlhoka thekololo go re golola mo kotlhaong ya loso e re e ruileng mo go Adame.—Bala Baroma 5:12; 6:23.
Ke mang yo o ka duelang thekololo go re golola mo losong? Fa re swa, re duelela kotlhao ya maleo a rona fela. Ga go motho yo o sa itekanelang yo o ka duelelang maleo a motho yo mongwe.—Bala Pesalema 49:7-9.
4. Ke ka ntlha yang fa Jesu a ile a swa?
Jesu o ne a sa tshwane le rona, o ne a itekanetse. Ka jalo, o ne a sa tlhoke go swela maleo a gagwe—ga a ise a ke a dire boleo bope. Go na le moo, Jesu o swetse maleo a batho ba bangwe. Modimo o ne a bontsha batho lorato lo logolo ka go romela Morwawe go tla go re swela. Jesu le ene o ne a re bontsha lorato ka go ikobela Rraagwe mme a ntshetsa maleo a rona botshelo jwa gagwe.—Bala Johane 3:16; Baroma 5:18, 19.
5. Jesu o dira eng gone jaanong?
Fa Jesu a ne a le mo lefatsheng o ne a fodisa ba ba lwalang, a tsosa ba ba suleng le go thusa batho ba ba mo mathateng. Ka go dira jalo o ne a bontsha se a tla se direlang batho botlhe ba ba boikobo mo isagweng. (Mathaio 15:30, 31; Johane 5:28) Fa Jesu a sena go swa, Modimo o ne a mo tsosa e le motho wa semoya. (1 Petere 3:18) Go tswa foo, o ne a leta ka fa seatleng sa Modimo sa moja go fitlha Jehofa a mo naya maatla a go busa e le Kgosi mo lefatsheng lotlhe. (Bahebera 10:12, 13) Gone jaanong Jesu o busa e le Kgosi kwa legodimong, mme balatedi ba gagwe ba itsise dikgang tseo tse di molemo mo lefatsheng lotlhe.—Bala Daniele 7:13, 14; Mathaio 24:14.
Go ise go ye kae, Jesu o tla dirisa maatla a gagwe a Bogosi go fedisa pogo yotlhe le botlhe ba ba e bakang. Botlhe ba ba bontshang tumelo mo go Jesu ka go mo ikobela, ba tla itumelela botshelo mo lefatsheng la paradaise.—Bala Pesalema 37:9-11.
Ithute mo go Oketsegileng
Totatota Baebele e Ruta Eng?
Thekololo—Mpho ya Modimo e e Botlhokwatlhokwa
Thekololo ke eng? E ka go solegela molemo jang?


text:
BASHA BA BOTSA JAANA
Nka Lebana Jang le Diphoso Tsa Me?
O ne o ka dirang?
Bala ka se se diragaletseng Karina mme o akanye se go diragalela. Wena o ne o ka dirang?
Karina: “Ke ne ke kgweetsa ka lobelo lo lo kwa godimo fa ke ya sekolong, mme lepodise la nkemisa la bo la nnaya tekete. Pelo ya me e ne e le botlhoko! Ke ne ka bolelela Mama mme a nthaya a re ke bolelele Papa
O ne o ka dirang?
Tshwetso A: Itidimalele fela ka tsholofelo ya gore Papa a ka se itse.
Tshwetso B: Bolelela Papa se se diragetseng.
O ka raelesega go tlhopha Tshwetso A. Kana e bile, gongwe mama o tla akanya gore o boleletse papa ka kgang eno. Mme gone, go na le mabaka a a utlwalang a go ipolela diphoso tsa gago—e ka tswa e le go newa tekete kgotsa phoso epe fela.
Mabaka a mararo a go amogela diphoso tsa gago
1. Go molemo go dira jalo. Baebele e bua jaana fa e tlhalosa tsela e Bakeresete ba tshwanetseng go itshwara ka yone: “Re eletsa go itshwara ka boikanyegi mo dilong tsotlhe.”—Bahebera 13:18.
“Ke lekile thata go nna ke ikanyega le go ikarabelela ka se ke se dirang
—le go amogela diphoso tsa me ka bonako fela fa ke sena go di dira.” —Alexis.
2. Gantsi batho ba itshwarela ba ba amogelang diphoso tsa bone. Baebele ya re: “Yo o bipang ditlolo tsa gagwe ga a na go atlega, mme yo o di ipolelang a bo a di tlogela o tla utlwelwa botlhoko.”—Diane 28:13.
“Ga go motlhofo go amogela phoso ya gago mme fa o dira jalo batho ba tla go tshepa. Ba tla bona gore o a ikanyega. Fa o amogela phoso, o dira gore sengwe se se bosula se nne molemo.”
—Richard.
3. Sa botlhokwa le go feta, go itumedisa Jehofa Modimo. Baebele ya re: “Motho yo o tsietsang ke selo se se makgapha mo go Jehofa, mme O atamalane thata le bathokgami.”—Diane 3:32.
“Fa ke sena go dira phoso e e masisi, ke ne ka lemoga gore ke tshwanetse go ipolela le go e amogela. Go ne go se kafa Jehofa a ka ntshegofatsang ka gone fa ke sa dire dilo ka tsela ya gagwe.”
—Rachel.
Karina o ne a dira eng ka phoso ya gagwe? O ne a leka go fitlhela rraagwe tekete. Mme ga a ka a atlega. Karina a re: “Ngwaga moragonyana, fa papa a lebile dipampiri tsa inshorense o ne a bona gore ke ne ke neilwe tekete. Ke ne ka di gama ke sa di tlhapela
Thuto: Karina a re: “Go fitlha dilo tse di phoso tse o di dirileng go ka gakatsa dilo. O sa ntse o tla di arabela!”
Ithute mo diphosong tsa gago
Rotlhe re dira diphoso. (Baroma 3:
Morago ga foo, o tshwanetse go ithuta mo diphosong tsa gago. Ka maswabi, basha bangwe ga ba dire jalo! Ba ka ikutlwa ka tsela e mosha mongwe wa dingwaga tsa bolesome yo o bidiwang Priscilla a kileng a ikutlwa ka yone. A re: “Diphoso tsa me di ne di nkgoba marapo fela thata. Ke ne ke inyatsa, ka jalo diphoso tsa me di ne di ntse jaaka morwalo o o boima o nka se kgoneng go o tshola. Ke ne ke fekeediwa ke maikutlo mme ke ikutlwa ke se na mosola.”
A o tle o ikutlwe jalo? Fa go le jalo, gakologelwa seno: Go nna o akantse ka diphoso tse di fetileng go tshwana le go kgweetsa koloi o ntse o lebile seipone se se bontshang kwa morago. Go akanya ka dilo tse di fetileng go ka dira gore o ikutlwe o se na mosola e bile o se na maatla a o tla a tlhokang go lebana le dikgwetlho tse di tlang.
Go na le go dira jalo, goreng o sa lebe dilo ka tekatekano?
“Akanya ka diphoso tsa gago mme o ithute mo go tsone gore o se ka wa di boeletsa. Mme o se ka wa nna o akantse ka tsone thata mo o felelang o kgobegile marapo.”
—Elliot.
“Ke leka go ithuta sengwe mo diphosong tsa me, se se tla nthusang go nna motho yo o botoka le go lebana le boemo jo bo tshwanang ka tsela e e farologaneng mo nakong e e tlang. Mme eno ke tsela e e molemo ya go dira dilo ka gonne e dira gore o gole sentle.”
—Vera.


text:
Dikgang Tse di Molemo Tse di Tswang Kwa Modimong!
Dikgang tse di molemo tse di tswang kwa Modimong ke eng? Ke eng fa re tshwanetse go di dumela? Boroutšhara jono bo araba dipotso tse gantsi batho ba di botsang.
Kafa Boroutšhara Jono Bo ka Go Solegelang Molemo ka Gone
Boroutšhara jono bo tla go thusa gore o itumelele go ithuta Baebele. Ithute gore o ka dirisa jang Baebele ya gago go bona ditemana tse di nopotsweng.
Dikgang Tse di Molemo ke Eng?
Ithute gore dikgang tse di tswang kwa Modimong ke eng, ke eng fa di le botlhokwa le gore re tshwanetse go dira eng.
Modimo ke Mang?
A Modimo o na le leina, a mme gone o amega ka rona?
A Tota Dikgang Tse di Molemo di Tswa Kwa Modimong?
Re ka tlhomamisega jang gore molaetsa wa Baebele o boammaaruri?
Jesu Keresete ke Mang?
Ithute gore ke eng fa Jesu a ile a swa, thekololo ke eng le gore Jesu o dira eng gone jaanong.
Boikaelelo Jwa Modimo ke Eng ka Lefatshe?
Baebele e tlhalosa gore ke eng fa Modimo a ile a bopa lefatshe, pogo e tla fela leng le gore mo isagweng o ikaeletse go dira eng ka lefatshe le ba ba nnang mo go lone.
Go na Le Tsholofelo Efe ka Baswi?
Go direga eng ka rona fa re swa? A re tla tsamaya re bona baratiwa ba rona ba ba suleng?
Bogosi Jwa Modimo ke Eng?
Kgosi ya Bogosi jwa Modimo ke mang, mme ke eng se Bogosi bo tla se fitlhelelang?
Ke Eng fa Modimo a Letleletse Boikepo le Pogo?
Boikepo bo simologile jang mme ke eng fa Modimo a letleletse gore bo tswelele? A pogo e tla tsamaya e fela?
O ka Dira Jang Gore Lelapa la Gago le Itumele?
Jehofa, Modimo yo o itumetseng, o batla gore malapa a itumele. Bona kgakololo e e mosola e Baebele e e nayang banna ba ba nyetseng, basadi ba ba nyetsweng, batsadi le bana.
O ka Itse Jang Gore Bodumedi Jwa Boammaaruri ke Bofe?
A go na le bodumedi bo le bongwe fela jwa boammaaruri? Ela tlhoko dintlha tse tlhano tse di ba tlhaolang.
Melao ya Modimo e re Solegela Molemo Jang?
Jesu o ile a tlhalosa lebaka la go bo re tlhoka kaelo le gore ke ditaelo dife tse pedi tsa botlhokwa thata.
O ka Atamalana Jang le Modimo?
Bona gore a Modimo o araba dithapelo tsotlhe, kafa re tshwanetseng go rapela ka gone le dilo tse dingwe tse re ka di dirang gore re atamalane le Modimo.
Dikgang Tse di Molemo ka Bodumedi ke Dife?
A go tla nna le nako e batho botlhe ba tla obamelang Modimo yo o esi wa boammaaruri ba le seoposengwe?
Ke ka Ntlha Yang fa Modimo A na Le Phuthego?
Baebele e re bolelela gore ke eng fa Bakeresete ba boammaaruri ba rulagantswe le gore ba rulagantswe jang.
Ke ka Ntlha Yang fa o Tshwanetse go Tswelela o Ithuta ka Jehofa?
Kitso e o nang le yone ka Modimo le ka Lefoko la gagwe e ka solegela ba bangwe molemo jang? O ka nna le kamano e e ntseng jang le Modimo?


text:
Baebele ya mo Internet | THANOLO YA LEFATSHE LE LESHA YA DIKWALO TSE DI BOITSHEPO
A o ka rata go bala setlhogo seno ka %%?
Esekiele 18:1-32
18 Mme lefoko la ga Jehofa la tswelela go tla mo go nna, le re:2 “Go raya eng mo go lona go bo lo bua polelo eno ya seane mo lefatsheng la Iseraele, lo re, ‘Borre ke bone ba jang morara o o sa butswang, mme meno a barwa ke one a nnang bosisi’?+3 “‘Jaaka ke tshedile,’ go bua Morena Molaodimogolo Jehofa, ‘ga e kitla e tlhola e nna ga lona go bua polelo eno ya seane mo Iseraele.4 Bonang! Meya yotlhe—ke ya me.+ Fela jaaka moya+ wa rre moya wa morwa le one fela jalo—ke ya me.+ Moya o o leofang+—go tla swa one.+5 “‘Mme fa e le ka motho, fa a siame mme a diragaditse tshiamiso le tshiamo;+6 a sa jela+ mo dithabeng+ e bile a sa tsholeletsa matlho a gagwe kwa medingwaneng e e makgapha ya ntlo ya Iseraele,+ le gone a sa leswafatsa mosadi wa molekane wa gagwe+ e bile a sa atamela mosadi yo o mo boitshekologong jwa gagwe;+7 a sa tshware motho ope setlhogo;+ sebeelo se a neng a se tsere ka ntlha ya molato, a ne a se busa;+ a sa tsaya sepe ka thata ka bonokwane;+ a naya yo o tshwerweng ke tlala senkgwe+ sa gagwe le yo o sa ikategang a mmipa ka seaparo;+8 a sa neye sepe ka morokotso+ e bile a sa tseye koketso epe e ntsi thata;+ a busa seatla sa gagwe ka morago a se ntsha mo go tlhokeng tshiamiso;+ a diragatsa tshiamiso ya boammaaruri fa gare ga motho le motho;+9 a nna a tsamaya mo melaong+ ya me mme a boloka ditshwetso tsa me tsa boatlhodi gore a diragatse boammaaruri,+ o tshiamo.+ Ruri o tla tswelela a tshela,’+ go bua Morena Molaodimogolo Jehofa.10 “‘Mme fa mongwe a nnile rraagwe morwa yo o leng senokwane,+ motsholodi wa madi,+ yo o dirileng sengwe se se tshwanang le sengwe sa dilo tseno11 (mme ene a sa dira sepe sa dilo tseno); fa a jetse mo godimo ga dithaba,+ e bile a leswafaditse mosadi wa molekane wa gagwe;+12 a tshwere yo o bogisiwang le mohumanegi+ setlhogo; a tsere dilo ka thata ka bonokwane,+ a sa busa selo se se tserweng sebeelo;+ a tsholeleditse matlho a gagwe kwa medingwaneng e e makgapha,+ o dirile selo se se makgapha.+13 O neile ka go batla koketso e ntsi thata,+ e bile o tsere morokotso,+ mme ruri ga a kitla a nna a tshela. O dirile dilo tsotlhe tseno tse di makgapha.+ Ruri o tla bolawa. Madi a gagwe a tla nna mo go ene.+14 “‘Mme bona! motho o nnile rraagwe morwa, yo o nnang a bona maleo otlhe a rraagwe a a dirileng, a bona mme a bo a sa dire dilo tse di tshwanang le tsone.+15 Ga a ja mo dithabeng, le matlho a gagwe ga a a tsholeletsa kwa medingwaneng e e makgapha ya ntlo ya Iseraele;+ ga a leswafatsa mosadi wa molekane wa gagwe;+16 mme ga a tshwara motho ope setlhogo,+ ga a tshwara sebeelo sepe,+ e bile ga a tsaya sepe ka bonokwane;+ o neile yo o tshwerweng ke tlala senkgwe sa gagwe,+ mme yo o sa ikategang o mmipile ka seaparo;+17 o busitse seatla sa gagwe mo go yo o bogisitsweng; ga a tsaya koketso+ e ntsi thata le fa e le morokotso;+ o diragaditse ditshwetso tsa me tsa boatlhodi;+ o tsamaile mo melaong ya me;+ ga a kitla a swa ka ntlha ya tlolo ya ga rraagwe.+ Ruri o tla nna a tshela.+18 Fa e le rraagwe ene, ka gonne a tsieditse+ ka tlhamalalo, a tsere sengwe sa ga morwarraagwe ka thata le ka bonokwane,+ e bile a dirile sengwe le sengwe se se sa siamang mo gare ga batho ba gagabo,+ bona! foo o tshwanetse a swela tlolo ya gagwe.+19 “‘Ruri lo tla re: “Ke ka ntlha yang fa morwa a sa tlhoke go sikara sepe ka ntlha ya tlolo ya ga rraagwe?”+ Jaanong fa e le morwa ene, o diragaditse tshiamiso le tshiamo,+ o bolokile melao ya me yotlhe mme o nna a e dira.+ Ruri o tla nna a tshela.+20 Moya o o leofang—go tla swa one.+ Morwa ga a kitla a sikara sepe ka ntlha ya tlolo ya ga rraagwe, mme rre ga a kitla a sikara sepe ka ntlha ya tlolo ya morwa.+ Tshiamo ya mosiami e tla nna mo go ene ka esi,+ le boikepo jwa moikepi bo tla nna mo go ene ka esi.+21 “‘Jaanong fa e le ka motho yo o boikepo, fa a ka boa ka morago mo maleong otlhe a gagwe ao a a dirileng+ a bo a boloka melao ya me yotlhe le go diragatsa tshiamiso le tshiamo,+ ruri o tla nna a tshela. Ga a kitla a swa.+22 Ditlolo tsa gagwe tsotlhe tse a di dirileng—ga di kitla di gakologelwa kgatlhanong le ene.+ O tla nna a tshela ka ntlha ya tshiamo ya gagwe e a e dirileng.’+23 “‘A ke itumedisiwa ka tsela nngwe ke loso lwa moikepi,’+ go bua Morena Molaodimogolo Jehofa, ‘e seng gore a boe ka morago mo ditseleng tsa gagwe mme a nne a tshela?’+24 “‘Jaanong fa motho yo o siameng a boa ka morago mo tshiamong ya gagwe a bo a dira ka go tlhoka tshiamiso;+ a nna a dira+ kafa dilong tsotlhe tse di makgapha tse moikepi a di dirileng mme a tshela, ga go dipe tsa ditiro tsa gagwe tsotlhe tse di siameng tse di tla gakologelwang.+ O tla swa ka ntlha ya go sa ikanyegeng ga gagwe mo a go dirileng le ka ntlha ya boleo jwa gagwe jo a leofileng ka jone.+25 “‘Ruri lo tla re: “Tsela ya ga Jehofa ga e a lolamisiwa sentle.”+ Utlwang, tsweetswee, lona ba ntlo ya Iseraele. A tsela ya me ga e a lolamisiwa sentle?+ A ditsela tsa lona ga se tsone tse di sa lolamisiwang sentle?+26 “‘Fa motho yo o siameng a boa ka morago mo tshiamong ya gagwe a bo a dira ka go tlhoka tshiamiso+ mme a swa ka ntlha ya tsone, o tla swa ka ntlha ya go tlhoka tshiamiso ga gagwe mo a go dirileng.+27 “‘Mme fa motho yo o boikepo a boa ka morago mo boikepong jwa gagwe jo a bo dirileng a bo a diragatsa tshiamiso le tshiamo,+ ke ene yo o tla bolokang moya wa gagwe o tshela.+28 Fa a bona+ a bo a boa ka morago mo ditlolong tsa gagwe tsotlhe tse a di dirileng,+ ruri o tla nna a tshela. Ga a kitla a swa.+29 “‘Ruri ntlo ya Iseraele e tla re: “Tsela ya ga Jehofa ga e a lolamisiwa sentle.”+ Fa e le ditsela tsa me, a ga di a lolamisiwa sentle, lona ba ntlo ya Iseraele?+ A ditsela tsa lona ga se tsone tse di sa lolamisiwang sentle?’+30 “‘Ka jalo ke tla lo atlhola mongwe le mongwe kafa ditseleng tsa gagwe,+ lona ba ntlo ya Iseraele,’ go bua Morena Molaodimogolo Jehofa.+ ‘Boang, ee, boang mo ditlolong tsa lona tsotlhe,+ mme a go se nne le sekgopi sepe se se bakang tlolo mo go lona.+31 Latlhang ditlolo tsotlhe tsa lona tse lo dirileng tlolo+ ka tsone lo di ntshe mo go lona mme lo itirele pelo+ e ntšha le moya o mosha,+ gonne lo tla bo lo swelang,+ lona ba ntlo ya Iseraele?’32 “‘Gonne ga ke itumelele ka gope loso lwa yo o swang,’+ go bua Morena Molaodimogolo Jehofa. ‘Ka jalo boang mme lo nne lo tshela.’”+


text:
Dipuo tsa mo Botswana
Template:Languages of Puo ya semmuso ya Botswana ke Sekgowa. Setswana se buiwa ke palo e masome a supa mo lekgolong ya setshaba.
Dikgoge tsa kwa ntle[baakanya | edit source]
Template:Languages of Botswana Template:Languages of Africa
Dipuo tsa mo Botswana[baakanya | edit source]
lefatshe la Botswana le nale merafe e le malwa e farologanyeng ebong bakalaka, bangwato, babirwa, baherero, bangwaketsi, bakhurutshi le merafe e mengwe fela jaalo. Merafe e e nale dipuo tse difarologanyeng mme go nale puo e le nngwe e e le gore e nonofi thata mo Botswana e le setswana[1]. ==Dipadi tse dingwe
- ↑ Modisaotsile


text:
BASHA BA BOTSA JAANA
Ke Lebega Jang?
Ke eng o tshwanetse go tshwenyega ka se o se aparang? Ka gonne diaparo di senola se o leng sone. Diaparo tsa gago di dira gore batho ba akanye eng ka wena?
Diphoso tse tharo tse di buiwang ka feshene le kafa o ka di tilang ka gone
Phoso #1: Go latela metswedi ya tshedimosetso e e buang ka feshene.
Mosha mongwe yo o bidiwang Theresa a re: “Ka dinako tse dingwe ke kgatlhiwa ke feshene e e rileng ka gonne ke bona e bapadiwa thata. Go motlhofo go rata seaparo se se rileng fa o bona batho ba le bantsi ba se apara.”
Basetsana ga se bone fela ba tlhotlhelediwang ke dipapatso. Buka ya The Everything Guide to Raising Adolescent Boys ya re: “Basimane le bone ba amiwa ke feshene. Le fa ba sa ntse ba le bannye, babapatsi ba leka go ba tlhotlheletsa.”
Tsela e e botoka: Baebele ya re: “Ope fela yo o se nang maitemogelo o dumela lefoko lengwe le lengwe, mme yo o botlhale o akanyetsa dikgato tsa gagwe.” (Diane 14:15) O ka latela kgakololo eno ka go sekaseka se o se bonang mo dipapatsong. Ka sekai, fa o bona diaparo tse go tweng di “hot,” kgotsa di “sexy,” ipotse jaana:
‘Ke mang yo o tla nnang le madi a mantsi fa nka reka diaparo tseno?’
‘Diaparo tseno di supa gore ke tshela botshelo jo bo ntseng jang?’
‘A tsela eo ya botshelo e tsamaisana le se ke se dumelang le tsela e ke batlang batho ba nkitse ka yone?’
Kakantsho: Fetsa beke o sekaseka dipapatso tsa diaparo le go leba metswedi ya tshedimosetso e e buang ka feshene. Dipapatso tseno le metswedi eno di rotloetsa mekgwa e e ntseng jang? A ka bofitlha di go kgothaletsa gore o akanye gore o tlhoka go latela mokgwa o o rileng wa go apara? Mosha mongwe yo o bidiwang Karen a re: “O ikutlwa o patelesega go lebega sentle, go apara bontle le go bontsha ‘mmele wa gago o montle.’ Babapatsi ba ba itseng ntlha eno ba lemogile gore basha ke bone go leng motlhofo go ba gogela.”
Phoso #2: Go apara ka tsela e e rileng ka gonne o batla go tshwana le ba bangwe.
Mosha mongwe yo o bidiwang Manuel a re: “Fa seaparo sengwe se le mo fesheneng, mongwe le mongwe o tla se apara. Fa o sa se apare, batho ba tla go leba ka tsela e sele.” Mosha mongwe yo o bidiwang Anna le ene o dumalana le seno. A re: “Ga se kgang ya feshene go na le moo ke kgang ya go batla go tshwana le ba bangwe.”
Tsela e e botoka: Baebele ya re: “Tlogelang go bopega jaaka tsamaiso eno ya dilo.” (Baroma 12:2) O ka latela kgakololo eno ka go leba raka ya gago ya diaparo mme o ipotse jaana:
‘Ke eng se se tlhotlheletsang tsela e ke aparang ka yone?’
‘Go apara seaparo se se dirilweng ke mongwe kgotsa khampani nngwe e e tumileng, go botlhokwa go le kana kang mo go nna?’
‘A ke aparela go kgatlha batho?’
Kakantsho: Go na le gore o akanye gore o tshwanetse go apara diaparo tsa bosheng tse di ratwang thata kgotsa go apara diaparo tse di tswileng mo fesheneng tse batho ba sa di rateng, akanyetsa go apara diaparo tse di bontshang gore o a itlotla le gore o a ithata. Fa o ithata e bile o itlotla, ga o kitla o tshwenngwa ke go batla go tshwana le ba bangwe.
Phoso ya #3: Go akanya gore go nna ‘sexy’ go botlhokwa thata.
Mosetsana mongwe yo o bidiwang Jennifer a re: “Boammaaruri ke gore, ka dinako tse dingwe o raelesega go apara seaparo se se sa lebegeng sentle, se sekhutshwane kgotsa se se go tsimpang.”
Tsela e e botoka: Baebele ya re: “A mokgabo wa lona e se ka ya nna wa . . . kafa ntle . . . mme a e nne motho wa sephiri wa pelo.” (1 Petere 3:3, 4) O ka latela kgakololo eo ka go ipotsa gore ke eng se se botlhokwa, a ke bontle jwa ka fa ntle kgotsa jwa ka fa teng.
Kakantsho: Selo se o tshwanetseng go tshwenyega thata ka sone ke go apara ka tsela e e nang le seriti. Boammaaruri ke gore, batho ba le bantsi ga ba akanyetse kgang eno. Mme gone akanya:
A o kile wa tlotla le motho yo o buang thata mme a bua fela ka ene? Se se botlhoko ke gore, motho yoo ga a itse gore go dira jalo go tena tota!
Fa o sa apare sentle, o feleletsa o tshwana le motho yoo. Moaparo wa gago o dira gore batho ba tseye gore o a re ‘mponeng,’ mme seo se dira gore o lebege e kete o motho yo o sa akanyetseng ba bangwe kgotsa gore ga o itshepe. Gape go dira gore o lebege e kete o batla go bonwa ke mongwe le mongwe, le ke batho ba ba sa siamang tota.
Go na le go bapatsa selo se o sa se rekiseng, apara ka tsela e e nang le seriti. Mosha mongwe yo o bidiwang Monica a re: “Go apara ka tsela e e nang le seriti, ga go reye gore o tshwanetse go apara jaaka batho ba ba tsofetseng. Go kaya fela gore o a itlotla e bile o tlotla le batho ba bangwe.”


text:
BASHA BA BOTSA JAANA
A Motho O a Bo a Robalana fa a Tsenya Loleme Kgotsa Molomo mo Dirweng Tsa yo Mongwe Tsa Thobalano?
Go ya ka pego ya U.S. ya Lefapha la go Laola Malwetse Le go A Thibela, mo e ka nnang halofo ya batho ba ba ileng ba botsolodiwa ba dingwaga tse di fa gare ga 15 le 19 ba re ba kile ba nna le seabe mo thobalanong e e dirwang ka molomo. Mokwadi wa buka ya Oral Sex Is the New Goodnight Kiss e bong Sharlene Azam a re: “Fa o bua le basha [ka thobalano e e dirwang ka molomo] ba tla go bolelela gore ke selo se se sa reng sepe. Tota e bile ga ba e tseye e le thobalano.”
O akanya eng?
Araba dipotso tse di latelang ka ee kgotsa nnyaa.
A thobalano e e dirwang ka molomo e ka dira gore mosetsana a ime?
Ee
Nnyaa
-
A thobalano e e dirwang ka molomo e baka malwetse?
Ee
Nnyaa
-
A motho o a bo a robalana fa a tsenya loleme kgotsa molomo mo dirweng tsa yo mongwe tsa thobalano?
Ee
Nnyaa
-
Boammaaruri ke eng?
Bapisa dikarabo tsa gago le tse di latelang.
A thobalano e e dirwang ka molomo e ka dira gore mosetsana a ime?
Karabo: Nnyaa. Ke lone lebaka le le dirang gore batho ba le bantsi ba akanye gore thobalano e e dirwang ka molomo ga e kotsi mme gone go akanya jalo go phoso.
A thobalano e e dirwang ka molomo e baka malwetse?
AKarabo: Ee. Motho yo o dirang thobalano ka molomo a ka tsenwa ke malwetsi a a jaaka hepatitis (A kgotsa B), go nna le diso mo dirweng tsa thobalano, gonorrhea, herpes, HIV le syphilis.
A motho o a bo a robalana fa a tsenya loleme kgotsa molomo mo dirweng tsa yo mongwe tsa thobalano?
Karabo: Ee. Go dirisa molomo mo dirweng tsa yo mongwe tsa thobalano, thobalano ya marago le go tshwaratshwara dirwe tsa yo mongwe tsa thobalano ke thobalano ka bogone.
Goreng go le botlhokwa?
Akanya ka ditemana di le mmalwa tsa Baebele tse di amanang le thobalano e e dirwang ka molomo.
Baebele ya re: “Gonne seno ke se Modimo o se ratang . . . gore lo ithibe mo kgokafalong.”—1 Bathesalonika 4:3.
Lefoko la ntlhantlha le le ranotsweng e le “kgokafalo” le kaya thobalano ya mofuta ope fela e e dirwang ke batho ba ba sa nyalanang, go akaretsa le go dirisa molomo mo dirweng tsa thobalano, thobalano ya marago le go tshwaratshwara dirwe tsa yo mongwe tsa thobalano. Motho yo o dirang kgokafalo a ka nna le diphelelo tse di botlhoko mme e e botlhoko go di gaisa tsotlhe ke go sa amogelwe ke Modimo.—1 Petere 3:12.
Baebele ya re: “Yo o dirang kgokafalo o leofela mmele wa gagwe.”—1 Bakorintha 6:18.
Thobalano ya molomo e ka tsenya botshelo jwa gago mo kotsing le go go kgaoganya le Modimo. Gape e ka nna ya go ama le mo maikutlong. Buka ya Talking Sex With Your Kids ya re: “Go robalana go ka dira gore o ikutlwe o se motho wa sepe, o ikwatlhaya kgotsa o sa ratiwe. Maikutlo ao a a sa siamang a ka tlela motho yo o robalanang mo maemong a a sa siamang e bile a ka diragalela le motho yo o nnang le seabe mo mofuteng ope fela wa thobalano o o dirwang mo maemong a a sa siamang. Thobalano ke thobalano.”
Baebele ya re: “Nna Jehofa, ke Modimo wa gago, Yo ke go rutang gore o solegelwe molemo.”—Isaia 48:17.
A o dumela gore melao ya Modimo e e malebana le thobalano e ka go solegela molemo? Kgotsa a o akanya gore e a go kgoreletsa? Go go thusa go araba dipotso tseo, akanya ka tsela e e nang le pharakano, matshwao a a laolang lobelo, pharakano le a a go laelang gore o eme. A o tsaya matshwao ano a go kgoreletsa kgotsa a go sireletsa? Go ka diragalang fa wena le bakgweetsi ba bangwe lo ka itlhokomolosa matshwao ao?
Go ntse fela jalo le ka melao ya Modimo. Fa o e itlhokomosa, o tla roba se o se jalang. (Bagalatia 6:7) Buka ya Sex Smart ya re: “Fa o nna o itlhokomolosa se o se dumelang o bo o dira dilo tse o itseng gore ga di a siama, o feleletsa o sa tlhole o itlotla.” Mme fa o tshela ka melao ya Modimo, o tla bontsha seo ka boitsholo jo bo siameng. Mo godimo ga moo, o tla nna le segakolodi se se siameng.—1 Petere 3:16.


text:
BASHA BA BOTSA JAANA
Ke Eng se ke Tlhokang go se Itse ka Metshameko?
Metshameko e ka nna molemo kgotsa ya nna kotsi. Go ikaegile ka gore o tshameka motshameko ofe, lebaka la go bo o o tshameka le gore o fetsa nako e e kana kang mo go one.
E ka go thusa jang?
E ka nna kotsi jang?
Se dithaka tsa gago di se buang
E ka go thusa jang?
Metshameko e ka go thusa gore o nne le botsogo jo bo molemo. Baebele ya re “go thapisa mmele go tswela mosola.” (1 Timotheo 4:8) Lekawana lengwe le le bidiwang Ryan la re: “Metshameko e ka go thusa gore o nne o le matlhagatlhaga. Go botoka go na le go nna mo ntlong o tshameka metshameko ya dibidio.”
Metshameko e ka go thusa go itse go dirisana le batho le go nna boikgapo. Baebele e dirisa sekai sa motshameko mongwe go re ruta thuto ya botlhokwa. Ya re: “Basiani mo lobelong botlhe ba a siana, mme ke a le mongwe fela yo o amogelang sekgele.” Go tswa foo, ya re: “Motho mongwe le mongwe yo o tsayang karolo mo kgaisanong o ikgapa mo dilong tsotlhe.” (1 Bakorintha 9:
Metshameko e ka go thusa go nna le ditsala. Motshameko o kopanya batho. Lekawana lengwe le le bidiwang Jordan la re: “Metshameko e le mentsi ke ya dikgaisano mme gone fa o tshameka go intsha bodutu fela, o feleletsa o nna le ditsala di le dintsi.”
E ka nna kotsi jang?
Se o se tshamekang. Baebele ya re: “Jehofa ka boene o tlhatlhoba mosiami le moikepi, mme moya wa Gagwe o tlhoile ope fela yo o ratang thubakanyo.”—Pesalema 11:5.
Metshameko mengwe e tletse thubakanyo. Ka sekai, lekgarebe lengwe le le bidiwang Lauren la re: “Mo motshamekong ya mabole, batho ba itaana. Rona Bakeresete ga re lwe, ka jalo, ga re ka ke ra itlosa bodutu ka go lebelela batho ba itaana ka mabole.”
Se o ka akanyang ka sone: A o buelela go tshameka kgotsa go lebelela metshameko ya thubakanyo, o akanya gore o ka se ka wa dira dilo tse ba di dirang? Fa go le jalo, se lebale Pesalema 11:5 e e reng Jehofa o tlhoile motho yo o “ratang thubakanyo,” e seng fela yo o e dirang.
Boikaelelo jwa gago. Baebele ya re: “Lo sa dire sepe ka ntlha ya manganga kgotsa ka ntlha ya go itseela kwa godimo thata, mme ka mogopolo o o ikokobeditseng lo tsaya ba bangwe ba le kwa godimo ga lona.”—Bafilipi 2:3.
Boammaaruri ke gore, fa o tshameka le setlhopha se sengwe, lo feleletsa lo gaisana ka tsela nngwe. Mme fa o batla go fenya ka dinako tsotlhe, seo se tla dira gore o se ka wa itumelela motshameko. Lekawana lengwe le le bidiwang Brian la re: “Go motlhofo go nna le moya wa kgaisano. Fa o le setswerere mo motshamekong mongwe, o tshwanetse go lwela go nna boikokobetso.”
Se o ka akanyang ka sone: Lekawana lengwe le le bidiwang Chris la re: “Beke le beke fa re tshameka kgwele ya dinao, go na le mongwe yo o gobalang.” Jaanong ipotse jaana: ‘Ke dilo dife tse gantsi di dirang gore go nne le mongwe yo o gobalang? Nka dira eng go fokotsa dikgobalo tseo?’
Nako e o e fetsang mo metshamekong. Baebele ya re: “Lo tlhomamise dilo tse di botlhokwa thata.”—Bafilipi 1:10.
O tlhoka go tlhomamisa gore botsala jwa gago le Modimo bo tla pele ga sengwe le sengwe. Metshameko e le mentsi e tsaya lobaka lo loleele, o ka tswa o o tshameka kgotsa o o lebile. Lekgarebe lengwe le le bidiwang Daria la re: “Mama o ne a tle a nkomanyetse go fetsa nako e ntsi mo thelebisheneng ke lebile metshameko mo nkabong ke dirisitse nako eo ke dira sengwe se se botoka.”
Se o ka akanyang ka sone: A o reetsa batsadi ba gago fa ba go gakolola gore o dirise nako ya gago ka botlhale? Lekgarebe lengwe le le bidiwang Trina la re: “Fa nna le bonnake re ne re lebelela metshameko thata mme re sa dire ditiro tsa botlhokwa, mmè o ne a re gopotsa gore batho ba re ba lebileng ba a duelwa go sa kgathalesege gore a re a ba lebelela kana jang. O ne a tlhola a re botsa a re: ‘Lona lo duelwa ke mang?’ Ntlha ya gagwe ke gore: Batho ba re ba lebileng ba mo tirong. Mme fa re ne re sa dire tiro ya rona ya sekolo le maikarabelo a mangwe, re ne re se kitla re kgona go itlamela mo isagweng. Tota mama o ne a re go lebelela kgotsa go tshameka metshameko ga e a tshwanela go nna selo sa botlhokwa thata mo matshelong a rona.”


text:
Ditsela Tsa go Bona Boitumelo mo Lelapeng
Ruta Bana ba Gago Botlhokwa Jwa Boitsholo jo bo Siameng
Loida, * mmè mongwe wa kwa Mexico a re: “Bana ba newa dikhontomo kwa sekolong, ka jalo basha ba dingwaga tsa bolesome ba akanya gore go tlhakanela dikobo go itshiametse fela—fa fela ba dirisa dikhontomo.”
Nobuko, mmè mongwe wa kwa Japane a re: “Ke ne ka botsa morwaake gore o ne a ka dirang fa a ne a ka iphitlhela a le esi le lekgarebe la gagwe. O ne a re, ‘Ga ke itse.’”
FA MORWAO kgotsa morwadio a ne a sa le monnye, a o ile wa dira gore a nne a babalesegile fa a le mo ntlong? Gongwe o ile wa tswala diphatlha tsa motlakase, wa fitlha dilo tse di tlhabang le go thiba ditepisi gore ngwana wa gago a se ka a gobala.
E kete go ka bo go le motlhofo fela jalo go sireletsa ngwana wa gago wa dingwaga tsa bolesome! Jaanong o tshwenngwa ke dilo tse di masisi le go feta, tse di jaaka gore: ‘A morwaake o lebelela ditshwantsho tse di hepisang?’ ‘A morwadiake o romelela batho dinepe tsa gagwe tse di hepisang ka founo ya selula?’ Le gore, ‘A ngwanake wa dingwaga tsa bolesome o setse a tlhakanela dikobo?’
Go Batla go Laola Metsamao Yotlhe ya Bana ba Gago ga go Thuse
Batsadi bangwe ba leka go nna ba disitse bana ba bone bosigo le motshegare ka go nna ba lebeletse sengwe le sengwe se ba se dirang. Moragonyana, batsadi bao ba le bantsi ba lemoga gore go disa bana ka tsela eo go dira gore bana ba dire dilo mo sephiring. Morwaabone kgotsa morwadiabone o simolola go tlwaela go fitlha mekgwa e batsadi ba gagwe ba lekang go dira gore a se ka a nna le yone.
Go bonala sentle gore go laola bana ka tsela e e ntseng jalo ga se yone tharabololo. Jehofa Modimo ka boene ga a dirise mokgwa oo gore dibopiwa tsa gagwe di mo ikobele, mme le wena o le motsadi ga o a tshwanela go o dirisa. (Duteronome 30:19) Ka jalo, o ka thusa jang bana ba gago ba ba mo dingwageng tsa bolesome go dira ditshwetso tse di molemo malebana le boitsholo?—Diane 27:11.
Selo sa botlhokwa ke gore o nne o tlotla le bana ba gago mme o simolole ba sa le bannye. * (Diane 22:6) Mme fa ba tsena mo dingwageng tsa bosha, o se ka wa kgaotsa go tlotla le bone. E re ka o le motsadi, ke wena o tshwanetseng go naya ngwana wa gago tshedimosetso e ntsi e e ikanyegang. Mosetsana mongwe wa kwa Boritane e bong Alicia a re: “Batho ba le bantsi ba akanya gore re tsaya go le botoka go bua le ditsala tsa rona ka tlhakanelodikobo, mme seo ga se boammaaruri. Re ka rata go utlwa tshedimosetso eno ka batsadi ba rona. Re ikanya se ba re bolelelang sone.”
Bana ba Tshwanetse go Itse Botlhokwa Jwa Boitsholo jo bo Siameng
Fa bana ba ntse ba gola, ba tlhoka go itse mo go oketsegileng ka tlhakanelodikobo e seng fela kgang ya gore bana ba tswa kae. Gape ba tshwanetse go thusiwa gore ‘bokgoni jwa bone jwa go lemoga bo thapisiwe go farologanya se se siameng le se se sa siamang.’ (Bahebera 5:14) Ka bokhutshwane, ba tshwanetse go tlhaloganya sentle botlhokwa jwa boitsholo jo bo siameng malebana le tlhakanelodikobo mme ba tshele go dumalana le seo. O ka ruta jang ngwana wa gago wa dingwaga tsa bolesome botlhokwa jwa boitsholo jo bo siameng?
Simolola ka go sekaseka se wena o se dumelang ka boitsholo. Ka sekai, o ka tswa o dumela gore kgokafalo—go tlhakanela dikobo ga batho ba ba sa nyalanang—go phoso. (1 Bathesalonika 4:3) Bana ba gago ba ka tswa ba itse gore o dumela eng ka kgang eno; ba ka nna ba bo ba kgona go nopola ditemana tsa Baebele tse di tshegetsang se o se dumelang. Fa ba bodiwa ba ka nna ba araba ba sa okaoke gore go tlhakanela dikobo pele ga lenyalo go phoso.
Mme go tlhokega se se fetang seo. Buka ya Sex Smart e bua ka basha bangwe ba ba reng ba dumalana le se batsadi ba bone ba se dumelang ka tlhakanelodikobo. Buka eno ya re: “Basha bano ga ba a tlhomamisega, ka jalo ga ba kgone go itirela ditshwetso. Fa ba iphitlhela ba le mo seemong se ba neng ba sa se lebelela ba bo ba tshwanelwa ke go dira tshwetso ya gore ba tshwanetse go itshwara jang, ba tlhakana tlhogo mme ga ba itse gore ba direng.” Ke gone ka moo go leng molemo gore ba itse botlhokwa jwa boitsholo jo bo siameng. O ka thusa ngwana wa gago wa dingwaga tsa bolesome jang gore a bone botlhokwa jwa seo?
Dira gore ba tlhaloganye sentle se o se dumelang malebana le boitsholo.
A o dumela gore tlhakanelodikobo ke ya batho ba ba nyalaneng fela? Fa go le jalo, bolelela ngwana wa gago wa dingwaga tsa bolesome, o dira jalo gangwe le gape ka tsela e e utlwalang sentle. Go ya ka buka ya Beyond the Big Talk, dipatlisiso di bontsha gore “mo malapeng a mo go one batsadi ba bolelelang bana ba bone gore ga ba rate fa bana ba dingwaga tsa bolesome ba tlhakanela dikobo, gantsi bana bano ga ba itlhaganelele go tlhakanela dikobo.”
Jaaka go ile ga umakiwa pelenyana, ke boammaaruri gore go bolelela bana ba gago fela ka se o se dumelang malebana le boitsholo, ga go tlhomamise gore morwao kgotsa morwadio o tla tlhopha go tshela go dumalana le seo. Le fa go ntse jalo, fa o tlhalosa se o se dumelang malebana le kafa ba lelapa la gago ba tshwanetseng go itshola ka gone, seno se tla dira gore bana le bone ba itse tsela e ba tshwanetseng go itshola ka yone. Mme dipatlisiso di bontsha gore kgabagare basha ba latela dilo tse batsadi ba bone ba di dumelang malebana le boitsholo le fa go lebega e kete ga ba di dirise fa ba sa ntse ba le mo dingwageng tsa bolesome.
LEKA SENO: Dirisa sengwe se lo se bonang mo dikgannyeng go simolola motlotlo mme o bolelele mosha se o se dumelang ka boitsholo. Ka sekai, fa go na le pego ya go sotlwa ga mongwe ka tlhakanelodikobo, o ka nna wa re: “Ke utlwisiwa botlhoko ke tsela e banna bangwe ba sotlang basadi ka yone. O akanya gore ba tlhotlhelediwa ke eng?”
Ba rute boammaaruri jotlhe ka tlhakanelodikobo.
Go botlhokwa gore o ba tlhagise. (1 Bakorintha 6:18; Jakobe 1:14, 15) Le fa go ntse jalo, tota fa Baebele e bua ka tlhakanelodikobo e bua ka yone e le mpho e e tswang kwa Modimong, e seng e le serai sa ga Satane. (Diane 5:18, 19; Sefela sa Difela 1:2) Fa o bolelela bana ba gago ba dingwaga tsa bolesome ka dikotsi fela, seo se ka dira gore ba lebe kgang eno ka tsela e e seng yone e bile e se ya Dikwalo. Lekgarebe lengwe la kwa Fora le le bidiwang Corrina la re: “Batsadi ba me ba ne ba bua thata kafa go sa siamang ka teng go dira boitsholo jo bo sa siamang jwa tlhakanelodikobo, mme seo se ne sa dira gore ke tseye tlhakanelodikobo e le sengwe se se maswe.”
Tlhomamisa gore bana ba gago ba tlhaloganya boammaaruri jotlhe ka tlhakanelodikobo. Mmè mongwe wa kwa Mexico yo o bidiwang Nadia a re: “Ka metlha ke leka go bontsha bongwanake ba dingwaga tsa bolesome gore tlhakanelodikobo ke sengwe se se molemo sa tlholego se Jehofa Modimo a se neileng batho gore ba se itumelele. Mme e tshwanetswe go dirwa fela ke batho ba ba nyalaneng. E ka re itumedisa kgotsa ya re bakela mathata, go ikaegile ka gore e dirwa mo maemong afe.”
LEKA SENO: Nako e e tlang fa o tlotla le ngwana wa gago wa dingwaga tsa bolesome ka tlhakanelodikobo, dira gore motlotlo wa lona o fele sentle. Se boife go mmolelela gore tlhakanelodikobo ke mpho e e molemo e e tswang kwa Modimong e a ka e itumelelang fa a ka nyala kgotsa a nyalwa. Mmontshe gore wena o dumela gore a ka kgona go tshela ka melao ya Modimo go fitlha a tsena mo lenyalong.
Thusa ngwana wa gago wa dingwaga tsa bolesome go akanya ka ditlamorago.
E le gore bana ba dingwaga tsa bolesome ba dire ditshwetso tse di molemo mo dikarolong dipe fela tsa botshelo, ba tshwanetse go itse gore ke ditshwetso dife tse ba ka di dirang ba bo ba sekaseka diphelelo tse di molemo le tse di bosula tsa tshwetso nngwe le nngwe. O se ka wa akanya gore go lekane gore ba itse fela se se siameng le se se sa siamang. Mosadi mongwe wa Mokeresete wa kwa Australia yo o bidiwang Emma a re: “Fa ke akanya ka diphoso tse ke di dirileng ke sa le mosha, nka re go itse melao ya Modimo fela ga go reye gore o dumalana le yone. Go botlhokwa go tlhaloganya melemo ya go latela melao eo mmogo le ditlamorago tsa go e itlhokomolosa.”
Baebele e ka thusa ka gonne melao ya yone e mentsi e na le mafoko a a bontshang ditlamorago tsa go dira phoso. Ka sekai, Diane 5:8, 9 e kgothaletsa makawana gore a tile kgokafalo, e bo e re “gore lo se ka lwa naya ba bangwe seriti sa lona.” Jaaka ditemana tseo di bontsha, fa motho a tlhakanela dikobo pele ga lenyalo o a bo a tlola melao e a e dumelang ya boitsholo, mme seo se ka dira gore a se ka a direla Modimo ka pelo yotlhe le gore a se ka a itlotla. Mme seo se dira gore a se ka a kgatlhegelwa ke motho ope yo o nang le maitsholo a mantle le yo o itlotlang yo o neng a ka nna molekane wa gagwe wa lenyalo. Fa ngwana wa gago wa dingwaga tsa bolesome a akanya ka ditlamorago tse di botlhoko tsa botsogo le tsa maikutlo mmogo le go felelwa ke kamano e e molemo le Modimo ka ntlha ya go itlhokomolosa melao ya Modimo, seo se ka mo tlhotlheletsa gore a ikemisetse go tshela go dumalana le yone. *
LEKA SENO: Dirisa ditshwantsho go thusa ngwana wa gago wa dingwaga tsa bolesome go bona melemo ya go ikobela melao ya Modimo. Ka sekai, o ka nna wa re: “Molelo wa leiso o molemo; mme molelo o o lailang sekgwa o kotsi. Melelo eno e farologana jang, mme karabo ya gago e ka dirisiwa jang go tlhalosa melao e Modimo a e tlhomileng malebana le tlhakanelodikobo?” Dirisa pego e e mo go Diane 5:3-14 go thusa ngwana wa gago wa dingwaga tsa bolesome go tlhaloganya ditlamorago tse di kotsi tsa kgokafalo.
Takao wa dingwaga tse 18 yo o nnang kwa Japane a re: “Ke a itse gore ke tshwanetse go dira se se siameng, mme ke nna ke lwantsha dikeletso tsa nama.” Basha ba ba ikutlwang ka tsela eo ba ka gomodiwa ke go itse gore ga se bone fela. Tota le moaposetoloi Paulo—Mokeresete yo o neng a na le tumelo e e nonofileng—o ne a re: “Fa ke eletsa go dira se se siameng, se se bosula se gone mo go nna.”—Baroma 7:21.
Bana ba dingwaga tsa bolesome ba tshwanetse go itse gore ba tla bo ba dira sentle fa ba lwantsha dikeletso tsa nama. Go ka ba thusa go akanya gore tota ba batla go nna batho ba ba ntseng jang. Go ka ba thusa go akanyetsa potso eno, ‘A ke batla go laola tsela e ke tshelang ka yone ke bo ke itsege ke le motho yo o nang le maitsholo a a siameng le yo o ikanyegang kgotsa a ke batla go itsege ke le motho yo o laolwang ke dikeletso tsa gagwe?’ Fa ngwana wa gago wa dingwaga tsa bolesome a itse botlhokwa jwa boitsholo jo bo siameng o tla kgona go araba potso eo ka botlhale.
^ ser. 3 Maina mangwe mo setlhogong seno a fetotswe.
^ ser. 10 Fa o batla go bona dikakantsho tsa kafa o ka simololang ka teng motlotlo le bana ba gago ka tlhakanelodikobo le go ba bolelela tshedimosetso e e tshwanelang dingwaga tsa bone, bona makasine wa Tora ya Tebelo, wa November 1, 2010, tsebe 12-14.
^ ser. 22 Fa o batla tshedimosetso e e oketsegileng, bona setlhogo se se reng, “Basha ba Botsa Jaana . . . A Tlhakanelodikobo e Tla Tokafatsa Kamano ya Rona?” mo makasineng wa Tsogang! wa April 2010, o o gatisitsweng ke Basupi ba ga Jehofa.
IPOTSE JAANA . . .
Ke bona ka eng gore ngwana wa me wa dingwaga tsa bolesome o itse botlhokwa jwa boitsholo jo bo siameng?
Fa ke buisana le ngwanake wa dingwaga tsa bolesome ka tlhakanelodikobo, a ke bua ka yone e le mpho e e tswang kwa Modimong kgotsa e le serai sa ga Satane?


text:
Gaikotsu Kishi-sama Tadaima Isekai e o Dekake-chuu
เรื่องย่อ Gaikotsu Kishi-sama Tadaima Isekai e o Dekake-chuu
ไม่มีเรื่องย่อของ Gaikotsu Kishi-sama Tadaima Isekai e o Dekake-chuu
คำที่เกี่ยวข้อง Gaikotsu Kishi-sama Tadaima Isekai e o Dekake-chuu
Gaikotsu Kishi-sama Tadaima Isekai e o Dekake-chuu, อ่าน Gaikotsu Kishi-sama Tadaima Isekai e o Dekake-chuu, อ่านการ์ตูน Gaikotsu Kishi-sama Tadaima Isekai e o Dekake-chuu, อ่านการ์ตูนออนไลน์ Gaikotsu Kishi-sama Tadaima Isekai e o Dekake-chuu, มังงะ Gaikotsu Kishi-sama Tadaima Isekai e o Dekake-chuu, Gaikotsu Kishi-sama Tadaima Isekai e o Dekake-chuu แปลไทย, Gaikotsu Kishi-sama Tadaima Isekai e o Dekake-chuu TH, Gaikotsu Kishi-sama Tadaima Isekai e o Dekake-chuu อัพเดทล่าสุด, Gaikotsu Kishi-sama Tadaima Isekai e o Dekake-chuu manga, Gaikotsu Kishi-sama Tadaima Isekai e o Dekake-chuu ตอนที่, Gaikotsu Kishi-sama Tadaima Isekai e o Dekake-chuu ch., ดาวน์โหลด Gaikotsu Kishi-sama Tadaima Isekai e o Dekake-chuu, Download Gaikotsu Kishi-sama Tadaima Isekai e o Dekake-chuu, อ่าน Gaikotsu Kishi-sama Tadaima Isekai e o Dekake-chuu ก่อนใครได้ที่ KingsManga ราชาการ์ตูน
ร่วมแสดงความคิดเห็น


text:
Thuto ya Baebele ke Eng?
Basupi ba ga Jehofa ba ithaopela go tshwarela batho thuto ya Baebele e e arabang dipotso tse dintsi tse di akaretsang tseno:
Modimo ke mang?
A ruri Modimo o a amega ka nna?
Nka tokafatsa lenyalo la me jang?
Nka bona jang boitumelo mo botshelong?
Fa tlase fano o tla fitlhela dikarabo tsa dipotso tse gantsi batho ba di botsang ka thulaganyo ya rona ya thuto ya Baebele.
Thuto ya Baebele e tshwarwa jang? Re tlhopha ditlhogo tse di jaaka “Modimo” kgotsa “lenyalo” re bo re sekaseka ditemana tse di farologaneng tsa Baebele tse di amanang le kgang eo. Ka go di bapisa, re kgona go bona gore Baebele yotlhe ya reng ka kgang eo, mme ka tsela eo re letla Baebele e itlhalosa ka boyone.
Re dirisa buka ya Totatota Baebele e Ruta Eng? go re thusa go ithuta Baebele. Buka eno e tlhalosa sentle dikgang tse di jaaka gore totatota Baebele ya reng ka Modimo, Jesu le kaga isagwe.
Thuto ya Baebele e ja bokae? Thuto eno ke mahala, e bile ga o duedisiwe dibuka tse di dirisiwang mo thutong.
Thuto e tsaya nako e kae? Batho ba le bantsi ba tlhopha go dirisa lobaka lwa ura beke le beke go ithuta Baebele le rona. Mme gone, go tswa mo go wena gore o batla thuto e nna lobaka lo lo kae. Re tla dira gore e tshwanele maemo a gago.
Go direga eng fa ke kopa thuto ya Baebele? Fa o kopa go tshwarelwa thuto ya Baebele, mongwe wa Basupi ba ga Jehofa o tla go etela ka nako le mo lefelong le le go siametseng. O tla dirisa metsotso e se kae go go bontsha gore thuto e tshwarwa jang. Fa o e rata, o ka tswelela ka yone.
Fa ke dumela go tshwarelwa thuto ya Baebele, a ke tshwanetse go nna mongwe wa Basupi ba ga Jehofa? Nnyaa. Basupi ba ga Jehofa ba rata go ruta batho ka Baebele, mme gone ga re pateletse ope go nna leloko la bodumedi jwa rona. Go na le moo, ka tlotlo re go bontsha fela se Baebele e se buang, re tlhaloganya gore mongwe le mongwe o na le tshwanelo ya go itlhophela gore o batla go dumela eng.—1 Petere 3:15.
Ithute mo go Oketsegileng
THULAGANYO YA GO ITHUTA BAEBELE
Ke Eng fa o Tshwanetse go Ithuta Baebele?
Baebele e thusa batho ba le dimilione mo lefatsheng lotlhe go bona dikarabo tsa dipotso tse di botlhokwa thata mo botshelong. A o ka rata go nna mongwe wa bone?
THULAGANYO YA GO ITHUTA BAEBELE
Thuto ya Baebele e Tshwarwa Jang?
Basupi ba ga Jehofa ba itsege mo lefatsheng lotlhe ka thulaganyo ya bone ya go ruta batho Baebele mahala. Bona gore e dirwa jang.
KA GA RONA
Kopa Thuto ya Baebele
Ithute Baebele mahala ka nako e e go tshwanetseng le mo lefelo le le go siametseng.


text:
JANUARY 16, 2017
DEMOCRATIC REPUBLIC OF THE CONGO
Basupi ba Thusa Batswasetlhabelo ba Merwalela ya Kwa Congo
Basupi ba ga Jehofa kwa Democratic Republic of the Congo ba ntse ba tsweletse ka go thusa Bakeresete ka bone le batho ba bangwe ba ba ileng ba nna batswasetlhabelo ba merwalela e e ileng ya direga kwa motseng wa Boma, o o dikilometara di ka nna 470 go tswa kwa borwa jwa Kinshasa, ka beke ya December 26.
Malapa a le 39 a Basupi a ile a amiwa ke merwalela eo mme Mosupi a le mongwe o ile a tlhokafala. Mo godimo ga moo, matlo a le matlhano a Basupi a ile a phutlhama mme a mangwe a le matlhano ga a ka a senyega thata.
Ofisi ya lekala la Basupi ba ga Jehofa kwa Congo e ile ya romelela Basupi ba koo dijo le diaparo le go ba thusa ka dilo tse ba di tlhokang. Basupi ba metse ya Matadi le ya Muanda e e dikilometara di ka nna 80 go tswa kwa Boma ba ile ba ithaopela go ya go thusa baobamedimmogo le bone.
Setlhopha se se Laolang sa Basupi ba ga Jehofa se se kwa ntlokgolong e e kwa Warwick, New York se dirisa meneelo ya tiro ya lefatshe lotlhe go rulaganya tiro ya namolo e e dirwang kwa Congo.
Media Contacts:
International: David A. Semonian, Office of Public Information, +1-845-524-3000
Democratic Republic of the Congo: Robert Elongo, +243-81-555-1000


text:
Nka Dirang Gore ke Kgone go Nna ke sa Akanye ka Tlhakanelodikobo?
Se o ka se dirang
Tlhopha ditsala tsa gago sentle. Fa ditsala tsa gago le ba o tsenang sekolo le bone ba simolola go tlotla ka tlhakanelodikobo ya boitsholo jo bo sa siamang, go kopanela le bone go ka dira gore o thatafalelwe ke go laola dikakanyo tsa gago. Gantsi o ka bona tsela ya go tswa mo metlotlong eo mme o sa lebege jaaka motho yo o iponang a siame mo go ka dirang gore o kgobiwe.
Tila boitlosobodutu jo bo tlhotlheletsang boitsholo jo bo sa siamang. Bontsi jwa boitlosobodutu jwa gompieno bo diretswe go tsosa dikeletso tse di sa siamang tsa tlhakanelodikobo. Kgakololo ya Baebele ya reng? “
A re intlafatseng leswe lengwe le lengwe la nama le moya, re itekanedisa boitshepo mo go boifeng Modimo.” (2 Bakorintha 7:1) Tsamaela kgakala le boitlosobodutu jo bo tsosang dikeletso tsa tlhakanelodikobo.
Gakologelwa seno: Dikeletso tsa tlhakanelodikobo ka botsone ga di bosula. Aitsane, Modimo o bopile monna le mosadi gore ba kgatlhegelane thata, mme go kgotsofatsa keletso eo go siame fa go dirwa ke batho ba ba nyalaneng. Ka jalo fa o nna le maikutlo a a maatla a tlhakanelodikobo, o se ka wa akanya gore o bosula kgotsa wena o ka se kgone go nna phepa mo boitsholong.
Sa botlhokwa: O ka tlhopha gore o tla letla mogopolo wa gago o akanya thata ka eng. O ka kgona go nna phepa mo dikakanyong tsa gago mmogo le mo boitsholong jwa gago, fa o tlhopha go nna jalo!


text:
BATSADI
Tshedimosetso e e yang kwa batsading
Re go lebogela go bo o rometse morwao kgotsa morwadio go tla go bapala thuto e e kwa godimo mo YBB. Tlhopho e o e dirileng fano ya yunibesiti ke e e botlhale, mme o tla lemoga seno fa o ela tlhoko kgatelopele ya gagwe mo dingwageng tsa di tlang. Lebaka la seno ke gore YBB e itiretse leina le le ntle la go tlhagisa baalogi ba maemo a a kwa godimo ba ba siametseng go simolola mekgele ya tiro e e tla ba tlisetsang katlego, e e tla dirang gore ba solegele batho mo sethabeng molemo, le go tshela botshelo jo bo itekanetseng jo bo nang le boikaelelo.
Re leba batsadi ba baithuti ba rona jaaka badirisani-mmogo le rona ba ba botlhokwa mo go thuseng baithuti go tlwaologa tikologo ya sekolo le go tlwaela tikologo ya yunibesiti kwa ntle ga bothata bope, le gore ba sole molemo bontsi jwa ditshono tsa go ithuta tse re tlileng go ba naya tsone.


text:
Babadi Ba Botsa . . .
Ke ka Ntlha Yang fa Batho Bangwe ba sa Keteke Keresemose?
Go ralala lefatshe, mo e ka nnang batho ba le dibilione di le pedi ba keteka Keresemose ngwaga le ngwaga ka December 25, fa ba bangwe ba ba ka nnang dimilione di le 200 ba keteka letsatsi la botsalo la ga Jesu Keresete ka January 7. Le fa go ntse jalo, gape go na le dimilione tse di tlhophileng go sa keteke Keresemose gotlhelele. Ka ntlha yang?
Lebaka lengwe e ka tswa e le ka go bo ba le mo bodumeding bongwe jo e seng karolo ya madumedi a a ipitsang a Bokeresete. Ka sekai, ba ka tswa ba le mo bodumeding jwa Sejuda, Sehindu kgotsa jwa Seshinto. Ba bangwe ba leba Keresemose e le tlhamane fela.
Se se gakgamatsang ke gore palo e kgolo ya batho ba ba dumelang mo go Jesu e gana meetlo ya paka ya Keresemose. Ka ntlha yang? Ba tlhalosa mabaka a ka nna manè.
Lebaka la ntlha ke gore ga ba dumele gore Jesu o tshotswe ka kgwedi ya December kgotsa ya January. Baebele ga e re neye letlha le a tshotsweng ka lone. E tlhalosa fela jaana: “Gape mo go yone naga eo go ne go na le badisa ba nna kwa nageng mme ba ntse ba dira ka ditebelo mo matsomaneng a bone bosigo. Mme ka tshoganyetso moengele wa ga Jehofa a ema fa go bone, mme . . . moengele a ba raya a re: ‘. . . Lo tsaletswe Mmoloki gompieno, yo e leng Keresete Morena.’”—Luke 2:8-11.
Mabaka a bontsha gore Jesu o tshotswe mo e ka nnang mo masimologong a kgwedi ya October fa badisa ba ne ba na le matsomane a bone kwa ntle a fula bosigo. Naga e e dikologileng Bethelehema e tsididi thata ka dikgwedi tsa December le January. Ka jalo, gore matsomane a se ka a bolawa ke serame bosigo, a tsenngwa mo mafelong a a sireletsegileng.
Lebaka la bobedi: Tiragalo e le nngwe fela e Jesu a laetseng barutwa ba gagwe ka tlhamalalo gore ba e gopole ke ya loso lwa gagwe, e seng letsatsi la gagwe la botsalo mme e ne e tshwanetse go nna tiragalo e e sa raraanang ya selalelo. (Luke 22:19, 20) Ela tlhoko gape gore Diefangele tsa ga Mareko le Johane ga di bue sepe ka botsalo jwa ga Jesu.
Lebaka la boraro: Ga go na bosupi bope jwa hisitori jo bo bontshang gore Bakeresete ba bogologolo ba ne ba keteka letsatsi la botsalo jwa ga Keresete. Mme ba ne ba gopola loso lwa gagwe. (1 Bakorintha 11:23-26) Dingwaga di le 300 morago ga go tsholwa ga ga Jesu, madumedi a a ipitsang a Bokeresete a ne a simolola go keteka Keresemose semolao ka December 25. Se se kgatlhang ke gore mo magareng a lekgolo la bo17 la dingwaga, lekgotla le legolo le le dirang melao le ne la thibela go ketekwa ga Keresemose kwa Engelane. Kwa United States, Massachusetts General Court e ne ya dira se se tshwanang. Ka ntlha yang? Buka ya The Battle for Christmas ya re: “Ga go na lebaka la Baebele kgotsa la hisitori le le bontshang gore Jesu o tshotswe ka December 25.” E oketsa ka gore mo go Ba-Puritan, “Keresemose e ne e le moletlo wa boheitane o o neng wa fetolwa go nna wa Bokeresete.”
Seo se re tlisa mo lebakeng la bonè: Tshimologo e e sa itumediseng ya mokete ono ka boone. Dipatlisiso di bontsha gore Keresemose e simologile kwa Roma ya boheitane e e neng e na le meletlo e mo go yone go neng go tlotliwa modimo wa temothuo e bong Saturn le modimo wa letsatsi e bong Sol Invictus kgotsa Mithra. Batho ba ba ithutang ka batho e bile e le bakwadi ba buka ya Pagan Christmas e bong Christian Rätsch le Claudia Müller-Ebeling, ba ne ba kwala jaana: “Fela jaaka mo meetlong le mo ditumelong tsa metlha ya pele ga Bokeresete, moletlo wa bogologolo wa ngwaga le ngwaga o mo go one go neng go ketekiwa go boa ga letsatsi, jaanong o ne o dirilwe mokete o go neng go ketekwa letsatsi la botsalo jwa ga Keresete.”
Ka ntlha ya dintlha tse di fa godimo, a o kgona go bona gore ke ka ntlha yang fa Bakeresete ba boammaaruri ba sa keteke Keresemose?
Tiragalo e le nngwe fela e Jesu a laetseng barutwa ba gagwe ka tlhamalalo gore ba e gopole ke ya loso lwa gagwe, e seng letsatsi la gagwe la botsalo


text:
A Tota re ka Itumedisa Modimo?
A o kile wa bala ka batho ba Baebele e ba tlhalosang ka tsela e e kgatlhang o bo o re, ‘Nka se tshwane le bone!’ O ka nna wa re, ‘Diphoso tsa me di thiba letsatsi, ke moleofi e bile ga se ka metlha ke dirang se se siameng.’
Baebele ya re tlhogo ya lotso e bong Jobe o ne a “se na molato e bile a thokgame.” (Jobe 1:1) Lote o ne a bidiwa “monna yo o siameng.” (2 Petere 2:8) Mme Dafide ene o tlhalosiwa a ne a dira “se se neng se siame” mo matlhong a Modimo. (1 Dikgosi 14:8) Le fa go ntse jalo, a re sekasekeng matshelo a batho bao ba go buiwang ka bone mo Baebeleng. Re tla lemoga gore (1) ba ne ba dira diphoso, (2) re ka ithuta mo sekaong sa bone le gore (3) re ka itumedisa Modimo.
BA NE BA DIRA DIPHOSO
Jobe o ne a diragalelwa ke dilo tse di botlhoko ka go latelana le fa a ne a se na molato. O ne a na le kgopolo e e phoso ya gore Modimo ga a re sepe ka go bo a nna a ikanyega mo go Ene. (Jobe 9:20-22) Jobe o ne a ipolela a siame mo batho ba bangwe ba neng ba tsaya gore o ipona a siame go feta Modimo.—Jobe 32:1, 2; 35:1, 2.
Lote o ne a okaoka go dira tshwetso e e neng e utlwala sentle e bile e le motlhofo. O ne a utlwisitswe botlhoko thata ke boitsholo jwa batho ba kwa Sodoma le Gomora mo a neng a “tlhokofatsa moya wa gagwe o o siameng” ka ntlha ya boitshwaro jwa bone. (2 Petere 2:8) Modimo o ile a itsise Lote gore o ikaeletse go fedisa metse eo mme a mo naya tshono ya gore ene le lelapa la gagwe ba falole. O ka tswa o akanya gore Lote yo o neng a nna a utlwile botlhoko o ne a tla itlhaganelela go tswa mo motseng. Le fa go ntse jalo, mo nakong eno e e potlakileng thata o ne a diega. Baengele ba ba neng ba rometswe go falotsa Lote le lelapa la gagwe ba ne ba tshwanelwa ke go ba tshwara ka seatla le go ba ntsha mo motseng.—Genesise 19:15, 16.
Nako nngwe Dafide o ne a palelwa ke go nna le boikgapo, ka jalo a tlhakanela dikobo le mosadi wa monna yo mongwe. Se se utlwisang botlhoko ke gore, Dafide o ne a leka go fitlha boleo jwa gagwe ka go dira gore monna wa mosadi yoo a bolawe. (2 Samuele, kgaolo 11) Baebele ya re, se Dafide a se dirileng se ne “se le bosula mo matlhong a ga Jehofa.”—2 Samuele 11:27.
Jobe, Lote le Dafide ba dirile diphoso mme dingwe tsa tsone di ne di le masisi tota. Mme jaaka re tla bona, ba ne ba batla go direla Modimo ka pelo yotlhe. Ba ne ba ikemiseditse go bontsha gore ba ikwatlhaya le go dira diphetogo fa go tlhokega. Ka jalo, Modimo o ne a ba amogela e bile Baebele ya re ke banna ba ba ikanyegang.
RE KA ITHUTA ENG?
E re ka re na le boleo, re dira diphoso. (Baroma 3:23) Fa re dira diphoso, re tshwanetse go bontsha gore re a ikwatlhaya go tswa foo re dire sotlhe se re ka se kgonang go di baakanya.
Jobe, Lote le Dafide ba ile ba leka go baakanya diphoso tsa bone jang? Jobe o ne a ikanyega. Fa Modimo a sena go gakolola Jobe, Jobe o ne a baakanya tsela e e phoso e a neng a akanya ka yone a bo a ikwatlhaela se a se buileng. (Jobe 42:6) Tsela e Lote a neng a leba boitsholo jo bo sa siamang jwa batho ba Sodoma le Gomora ka yone, e ne e dumalana le melao ya Modimo. Bothata ke gore o ne a diega ka nakwana. Kgabagare, o ne a tswa mo metseng eo e e neng e tla fedisiwa mme a falola. O ne a nna kutlo mme a se ka a leba se a neng a se tlogetse kwa morago. Le fa Dafide a ne a dirile boleo jo bo masisi ka go tlola molao wa Modimo, o ne a bontsha gore tota o ikwatlhaya go tswa pelong a bo a kopa Modimo gore a mo utlwele botlhoko.—Pesalema 51.
Tsela e Modimo a neng a ba leba ka yone e bontsha gore o ne a lemoga gore ba na le boleo. Modimo o ‘itse popego ya rona sentle, o gakologelwa gore re lorole.’ (Pesalema 103:14) Ka jalo, e re ka Modimo a itse gore re dira diphoso, o lebeletse gore re dire eng go mo itumedisa?
Modimo ‘o itse popego ya rona sentle, o gakologelwa gore re lorole.’—Pesalema 103:14
BATHO BA BA NANG LE BOLEO BA KA ITUMEDISA MODIMO JANG?
Kgakololo e Dafide a neng a e naya morwawe e bong Solomone e re thusa go tlhaloganya se re ka se dirang go itumedisa Modimo. “Wena Solomone morwaaka, itse Modimo wa ga rrago mme o mo direle ka pelo e e feletseng.” (1 Ditiragalo 28:9) Pelo e e feletseng ke eng? Ke pelo e e ratang Modimo e bile e ikemiseditse go itse melao ya gagwe le go e dira. Ga se pelo e e se nang boleo, go na le moo, ke pelo e e dirang se Modimo a se batlang e bile e ikemiseditse go amogela kgakololo. Go rata Modimo le go nna kutlo go ne ga dira gore Jobe e nne motho yo o ‘se nang molato,’ Lote e nne “monna yo o siameng” le gore Dafide a dire “se se neng se siame” mo Modimong. Le fa ba dirile diphoso, ba ne ba itumedisa Modimo.
Pelo e e feletseng e ikemiseditse go itse melao ya Modimo le go dira se a se batlang
Ka jalo, dikai tseno di ka re kgothatsa fa re nna le dikakanyo tse di sa siamang kgotsa re bua sengwe se re se ikwatlhaelang kgotsa re dira sengwe se se phoso. Modimo o a itse gore re sa ntse re na le boleo. Mme gone, o lebeletse gore re mo rate le gore re lwele go nna kutlo. Fa re na le pelo e e feletseng, re ka tlhomamisega gore le rona re ka itumedisa Modimo.


text:
BASHA BA BOTSA JAANA
Nka Lebana Jang le go Tlhobaela?
Ke eng se se go tlhobaetsang?
A diele tse di latelang di tlhalosa ka fa o tleng o ikutlwe ka teng?
“Ke nna ke ipotsa gore: ‘Ke tla dirang fa . . . ?’ ‘Ke tla dirang fa re ka tlhagelwa ke kotsi ka koloi?’ ‘Ke tla dirang fa re ka wa ka sefofane?’ Ke tshwenyega ka dilo tse motho yo o botlhale a ka se tshwenyegeng ka tsone.”—Charles.
“Ke nna ke tlhobaela ka dinako tsotlhe, jaaka e kete ke peba e e dikologang mo leotwaneng e sa ye gope. Ke ntsha ga tshwene fa ke bereka mme ga ke bone se ke se berekelang!”—Anna.
“Fa batho ba nthaya ba re ke lesego go bo ke sa ntse ke tsena sekolo, ke bua jaana mo pelong, ‘Fa ba ka bo ba itse gore sekolo se lapisa jang!’”—Daniel.
“Ke nna fela ke gateletswe. Ke nna ke tshwenyegile ke se se tla diregang kgotsa ka se ke tshwanetseng go se dira.”—Laura.
Boammaaruri: Re tshela mo dinakong tse Baebele e reng ke “dinako tsa mathata tse go leng boima go lebana le tsone.” (2 Timotheo 3:1) Seo se dira gore basha ba tlhobaele fela jaaka bagolo.
A go na le go tlhobaela go go siameng?
Karabo ke ee. Tota e bile, Baebele ya re batho ba tshwanetse go tlhobaela ka go itumedisa batho ba ba ba ratang.—1 Bakorintha 7:32-34; 2 Bakorintha 11:28.
Gape go tlhobaela go ka re tlhotlheletsa go dira sengwe. Ka sekai, a re re o tla bo o kwala tlhatlhobo kwa sekolong beke e e tlang. Go tlhobaela go ka dira gore o patelesege go bala mo bekeng eno, mme seo se ka go thusa gore o falole tlhatlhobo eo!
Gape go tlhobaela ka selekanyo se se rileng go ka go tlhagisa fa go na le kotsi. Serena yo o mo dingwageng tsa bolesome a re: “Motho a ka tlhobaela ka gonne a itse gore o dira sengwe se se phoso le gore o tshwanetse go dira se se siameng gore segakolodi sa gagwe se nne phepa.”—Bapisa Jakobe 5:14.
Boammaaruri: Go tlhobaela go ka go thusa, fa fela go go tlhotlheletsa go dira se se siameng.
Mme jaanong go tweng fa go tlhobaela go dira gore o akanye ka tsela e e phoso?
Sekai: Richard wa dingwaga tse 19 a re: “Ke tlhobaela thata fa ke akanya ka dilo tse di ka bakiwang ke go ngomoga pelo. Ke nna ke akanya ka kgang eo gangwe le gape go fitlha ke tlhobaela thata.”
Baebele ya re “pelo e e ritibetseng ke botshelo jwa setshedi sa senama.” (Diane 14:30) Ka fa letlhakoreng le lengwe go tlhobaela go ka dira gore motho a opiwe ke tlhogo, a tsewe ke sedidi, a segwe ke mala le gore pelo ya gagwe e iteye thata.
O tshwanetse go dirang fa go tlhobaela go sa go thuse ka sepe?
Se o ka se dirang
Ipotse gore a o tshwanetse go tlhobaela. “Go akanya ka maikarabelo a gago ga go tshwane le go tlhobaela thata. Go tlhobaela go dira gore o nne le tiro mme tiro eo e ka se go thuse ka sepe.”—Katherine.
Baebele ya re: “Ke mang wa lona yo ka go tlhobaela a ka oketsang lobaka lwa botshelo jwa gagwe ka kubita e le nngwe?”—Mathaio 6:27.
Seno se rayang? Fa go tlhobaela go sa go thuse go rarabolola mathata, go tla go okeletsa mathata kgotsa e tla nna bone bothata.
O se ka wa tlhobaela ka dilo tsa kamoso. “Akanya pele. A se o tlhobaelang ka sone se tla go solegela molemo letsatsi le le latelang, kgwedi e e tlang, ngwaga o tlang kgotsa morago ga dingwaga tse tlhano?”—Anthony.
Baebele ya re: “Jalo, lo se ka le ka motlha lwa tlhobaela kaga letsatsi le le latelang, gonne letsatsi le le latelang le tla nna le ditlhobaelo tsa lone. Letsatsi lengwe le lengwe le lekanwe ke bosula jwa lone.”—Mathaio 6:34.
Seno se rayang? Ga go thuse go tlhobaela ka dilo tsa letsatsi le le latelang—tse dingwe tsa tsone di ka se diregeng.
Ithute go amogela dilo tse o sa kgoneng go di fetola. “Dira se o ka se kgonang go ipaakanyetsa mathata a a ka tlhagang mme o amogele gore go na le maemo a o ka se kgoneng go a fetola.”—Robert.
Baebele ya re: “Ba ba bofefo ga ba fenye lobelo, . . . le fa e le ba ba nang le kitso ga ba na kamogelo; ka gonne botlhe ba diragalelwa ke motlha le tiragalo e e sa bonelwang pele.”—Moreri 9:11.
Seno se rayang? Ka dinako dingwe o ka se kgone go rarabolola mathata a gago mme o ka fetola tsela e o a lebang ka yone.
Sekaseka mathata a gago. “Ke lemogile gore ke tlhoka go tlhaloganya mathata a me sentle mme ke tlogele go itshwenya thata ka dintlha tse dinnye tsa mathata ao. Ke tshwanetse go dirisa maatla ame mo dilong tse di botlhokwa thata.”—Alexis.
Baebele ya re: ‘Tlhomamisa dilo tse di botlhokwa thata.’—Bafilipi 1:10.
Seno se rayang? Batho ba ba tlhaloganyang mathata a bone sentle ga se gantsi ba fekeediwang ke go tlhobaela.
Bulela mongwe mafatlha. “Fa ke ne ke le dingwaga di le 11, ke ne ke tlhola ke ya lapeng ke tswa sekolong ke tlhobaela ka letsatsi le le latelang. Mama le papa ba ne ba ntheetsa fa ke ba bulela mafatlha. Ke ne ke itumelela go bua le bone. Ke ne ke ba tshepa e bile ke kgona go bua le bone ke phuthologile. Seo se ne se nthusa go lebana le letsatsi le le latelang.”—Marilyn.
Baebele ya re: “Go tshwenyega ka tlhobaelo mo pelong ya motho ke gone go tla e obang, mme lefoko le le molemo le a e ipedisa.”—Diane 12:25.
Seno se rayang? Motsadi kgotsa tsala e ka go naya dikakantsho tsa gore o ka fokotsa go tlhobaela jang.
Rapela. “Go rapelela kwa godimo e bile ke kgona go utlwa lentswe la me go a nthusa. Go nthusa gore ke kgone go bua ka se se ntlhobaetsang go na le go akanya thata ka sone. Gape go nthusa go lemoga gore Jehofa o mogolo go feta selo se ke tlhobaelang ka sone.”—Laura.
Baebele ya re: ‘Latlhelang tlhobaelo yotlhe ya lona mo [Modimong], ka gonne o a lo kgathalela.’—1 Petere 5:7.
Seno se rayang? Thapelo ga se tsela ya go itharabololela mathata a rona. Ke go nna le puisano le Jehofa Modimo yo o re solofetsang jaana: “O se ka wa leba kwa le kwa, gonne ke Modimo wa gago. Ke tla go thatafatsa. Ke tla go thusa tota.”—Isaia 41:10.